open-index/open-wikipedia-markdown huggingface dataset:
光良

**光良**（；；），本名**王光良**，係馬來西亞籍華裔創作型流行歌手。佢喺馬來西亞怡保出世，怡保三德中學畢業，之後再修讀電腦同電子工程文憑。1995年簽約台灣滾石唱片，之前同品冠組成歌唱組合無印良品，但係嗰個組合喺雙方同意下喺2000年解散。直到依家，佢一共推出咗幾張個人專輯，重以《童話》最出名。

光良以唱歌同寫作情歌出名，當中受到歡迎嘅歌曲作品包括：《童話》、《第一次》、《約定》、《右手邊》、《回憶裡的瘋狂》等，被唔少人叫做「情歌王子」。佢都幫過一啲當紅嘅歌手同幫佢哋作曲，原唱係梁靜茹嘅《勇氣》同劉若英嘅《我等你》就係佢嘅作品之一；之後，佢都收錄咗呢啲由其他歌手所演繹佢嘅作品，重以自己嘅版本呈現喺《約定》專輯入面。而《童話》已經7次拎咗大馬MACP「海外最高版稅」榮譽。

《童話》先後被改編做唔同語言嘅版本，有日本中孝介《花間道》，韓語、粵語、越南語、馬來語、泰文、印尼文、柬埔寨文、緬甸文等。《童話》重被唔少韓國藝人選做見面會演出曲目，包括朴有天、池錫辰、池昌旭、徐康俊、丁一宇、金楨勳等。

佢​​提及首次創作係中學時期，首歌係《如果你還愛我》（收錄喺《第一次》嘅個人專輯），都係佢第一首自己作曲、作詞。

## 主要經歷
### 初期
10歲時開始學鋼琴（同阿妹合上一堂課），首部鋼琴係HSINGHAI星海鋼琴，佢喺學咗好多年琴後，先發現屋企嘅鋼琴比一般鋼琴要低半個音。2人一齊坐一張凳，結果踩踏板時因為右腿唔夠長老師要佢用左腳踩，佢一直以為左腳踩踏板先啱，直到15歲換咗鋼琴老師，先發現自己踩錯腳。

中二開始創作，擔任教堂華語歌詠用教練，1990年參加30次大小各類型歌唱比賽，都拎過唔少獎項，1993年，個人演唱創作生涯簽訂首份唱片合約，1994年，製作天主教首張本地華語聖歌集。喺修讀錄音工程文憑時識咗陳峰。

### 無印良品
1994年同品冠合作，喺馬來西亞以光良品冠組合名稱響馬來西亞滾石唱片發行《掌心》同《多心》專輯。1995年，同品冠正式以組合名無印良品入咗台灣歌壇，由台灣滾石唱片發行《掌心》專輯，2人以清新自然嘅歌曲同細膩溫柔嘅唱腔，即刻紅咗。之後陸續發行咗《無印良品 ×2》、《胡思亂想》、《三人行》、《想見你》專輯。

喺1999年發行《珍重：95–99 分手紀念精選集》後，2000年無印良品單飛，舉辦《珍重 無印良品再見演唱會》後，光良同品冠開始作個人發展。單飛後，光良喺2001年5月10號發行首張個人專輯《第一次個人創作專輯》。之後喺2002年11月8號發行《光芒》專輯，期間重參與咗電影同電視劇嘅演出。

喺2002年2月27號，從台灣流浪動物之家領養愛犬「小High」，2013年11月以愛犬小High圖像，成立品牌《Highfun 嗨翻》。

### 個人發展
2005年1月21號，發行《童話》專輯，成個亞洲銷量突破120萬張。《童話》重橫掃亞洲各大電台嘅排行榜，亦被改編成唔同語言，傳唱度好高，成為唔少韓國偶像到大中華地區舉辦活動時選唱嘅金曲。《童話》被譽為21世紀最成功嘅華語歌曲之一，「童話旋風」創下全亞洲21項第一名嘅好成績，喺各大卡拉OK Box有好高嘅點唱率同獲獎無數。同年同滾石唱片約滿，加盟種子音樂同香港東亞唱片製作（A Music）。

2006年3月3號，全亞洲發行《約定》為全創作紀錄輯，喺3月29號喺香港紅磡體育館舉辦首場個人大型演唱會。同年獲委任做「馬來西亞旅遊大使」（喺2008年再獲委任），重喺11月榮獲馬來西亞《十大傑出青年文化成就榮譽獎》。2006年11月11號，喺馬來西亞娛協獎個人獲得10個獎項，破咗大會2項紀錄（個人喺同一個頒獎禮獲得最多獎項同《娛協獎》主辦以嚟獲獎最多嘅歌手）。期間喺2007年11月9號發行專輯《不會分離》同《右手邊》EP，喺2008年11月15號上台北小巨蛋，舉辦喺台灣嘅首場售票演唱會。

2008年11月22號，喺《馬來西亞娛協獎》宣佈放棄角逐獎項，但承諾唔會缺席《娛協獎》以推動馬來西亞音樂事業。2010年同2012年獲「馬來西亞娛協獎」委任做「宣傳大使」，重同彭學斌老師共同創作《閃亮》做大會主題曲。

2010年4月12號正式加盟 星娛音樂 XYmusic，2010年發行數碼單曲《太天真》，2011年6月3號，發行首張演唱會Live精選《台北下著雨的星期天》。

2011年4月，喺砂拉越州議會選舉競選期間，同張棟梁、林宇中同神木與瞳等受國陣邀請喺群眾集會上獻唱，掀起「歌手是否該為政黨站台」嘅輿論爭議。

2010年10月23號，喺韓國嘅「亞洲音樂節」做馬來西亞代表、2012年3月23號，喺香港嘅「亞洲流行音樂節」做馬來西亞代表。2011年重為「馬來西亞旅遊醫療」代言，同時發行「我們的故事」單曲做主題曲。

2013年7月8號，發行《回憶裡的瘋狂》 專輯，同時喺Android系統同iTunes推出app專輯，係亞洲區首張app專輯。其中歌曲《給自己》成為勵志電影「沒問題三班」中文主題曲。同年9月4號 以「星娛音樂有限公司創辦人」為第3屆《30》兩岸青年創新論壇—《數位音樂創新》擔任講者。

2015年擔任台灣潮客音樂獎「推廣大使」，推廣客語創作。同年擔任鳳凰衛視2015年中華小姐環球大賽總決賽嘉賓，重演唱主題曲《出走》。

2016年3月1號，具簽名功能嘅app專輯，獲得中華民國專利證書（發明第I524722號）。發明名：一種具有數碼簽章電子專輯系統嘅手持通訊裝置及方法。喺7月6號至8號受韓紅邀請參加《韓紅愛心百人援甘公益活動》到甘肅探訪。

2017年1月，加盟湖南衛視《歌手2017》、為首發歌手，喺第一輪遭到淘汰，之後喺突圍賽演唱《勇氣》以第九名突圍失敗。3月15號，喺香港參與星空盛典發佈會，宣佈首次擔任電影導演《未完成的童話》嘅愛情科幻片。

## 專輯

## 其他歌曲

## 演唱會

## 電影

## 電視劇

## 綜藝節目
* 2016年：《我想和你唱》
* 2017年：《歌手2017》

### 《[[歌手2017]]》
2017年1月，加盟湖南衛視《歌手2017》、為首發歌手，喺第一輪遭到淘汰，之後喺突圍賽演唱《勇氣》以第九名突圍失敗。

## 廣播劇

## 舞台劇
* 2005年：《幸運兒》，9月2號至9月10號喺台灣台北國家戲劇院上演（角色：達達）

## 書籍
* 2005年：《光良創作集樂譜書》 Vol.1

## 慈善代言

## 代言

## 獲獎記錄

## 相關
「飛安違禁品」事件

## 參考

## 出面網頁
*光良官方網站
*星娛音樂（唱片公司）
*光良 - MusicBrainz
*
*
*
*
*光良回憶裡的瘋狂APP專輯 iOS系統版本
*光良回憶裡的瘋狂APP專輯 安卓版本
*
西灣河電車廠

**西灣河電車廠**（**Sai Wan Ho Depot**）係香港電車一個車廠，起喺香港西灣河愛秩序灣道11號，東區走廊天橋底。佢同屈地街電車廠取代咗1989年停用嘅銅鑼灣電車廠。
屈地街電車廠

**屈地街電車廠**（**Whitty Street Depot**）係香港電車一個車廠，起喺香港石塘嘴干諾道西同豐物道，近屈地街同屈地街總站。佢同西灣河電車廠取代咗1989年停用嘅銅鑼灣電車廠。
喬任梁

**喬任梁**（；；吳語拼音（上海片）：ʥiɔ13 ȵiɲ13 liã13；；）係中國大陸嘅男演員同歌手，上海人。曾經做過國家二級運動員同埋攞過全國跳高錦標賽冠軍。2005年因為參加咗湖南衛視金鷹之星嘅「自由我心聲」比賽攞咗全國冠軍而出道，2007同井柏然、李易峰等藝人同時參加上海東方衛視嘅《加油！好男兒》節目而俾好多觀眾識佢，之後重喺歌唱同戲劇界同時發展，拍過《陸貞傳奇》、《勝女的代價》、《錦繡緣華麗冒險》等片。

2016年9月16號21:00到（UTC+8），佢喺上海普陀區桃浦地區祁順路嘅一間住宅樓自殺死咗，終年28歲。

## 攷
* 
* 
* 
* 

任梁
類:上海人
類:中國男歌手
類:中國男演員
類:自殺藝人
王明方

**王明方**（；；）係中國大陸嘅一位政治人物，黑龍江省齊齊哈爾龍江縣人，1974年加入中國共產黨，1976年加入政壇，期間做過黑龍江省郵電管理局工業處副處長、哈爾濱市電話局副局長、黑龍江省郵電管理局黨組成員同政治部副廳級主任、郵電部政治部宣傳部部長、郵電部教育司副司長、人民郵電報社社長、黨委書記、總編輯、安徽省省長助理、常委、秘書長、副書記、政協主席、黨組書記，及中共十六、十七屆中央候補委員。

王明方喺2016年9月16號因病冇得醫而過身，終年63歲。

## 攷
* 王明方 新華網
* 安徽省政协主席王明方病逝，安徽日报：对党和人民无限忠诚 澎湃新聞 （2016-09-17）

明方
類:黑龍江人
類:中華人民共和國政治人物
類:中國共產黨員
模擬市民

《》（），又有譯做《》，係由美國遊戲發行商藝電公司（EA）喺2000年2月4號發行嘅人生模擬遊戲，由嗰間公司旗下嘅Maxis小組喺遊戲設計師威爾·萊特（Will Wright）領導下開發。開發隻遊戲嘅原意係想佢做（大受歡迎嘅）《模擬城市系列》嘅一個延伸。

《模擬市民》取得咗巨大嘅成功－隻遊戲廣受評論家讚賞，一出就成為 2000 年全美國最好賣嘅電子遊戲，後嚟仲贏咗多份獎項，成為咗廿一世紀初最出名嘅電子遊戲之一。因為《模擬市民》咁受歡迎，藝電公司仲同佢整咗多部續作，例如 2004 年出嘅《模擬市民 2》噉。

## 設計特性

《模擬市民》顧名思義重點在於模擬啲虛擬人（叫 **sims**）嘅人生：玩家能夠控制一座虛構城市嘅市郊區，可以幫啲模擬人買屋同起屋，起完屋仲有得買各種嘅傢俬嚟佈置家居；跟住玩家仲可以創建模擬人，幫啲模擬人改名，設定佢哋嘅性別、樣以至性格呀噉，然後再擺啲模擬人喺笪市郊區度生活；原則上，玩家要照顧啲模擬人－啲模擬人生存就要滿足各種嘅需要，例如肚餓要食嘢、眼睏要有地方睏覺、身體污槽咗要有地方沖涼... 呀噉，模擬人要有嘢食有傢俬用就要有模擬錢，要有錢就要用返工等嘅方法賺錢，要賺得多錢就要升職，而升職又需要努力做嘢同埋有技能；玩家可以選擇悉心管理啲模擬人，令佢哋拍得成拖、成家立室同埋事業有成，但隻遊戲又有極高自由度，玩家可以特登破壞啲模擬人嘅生活，要佢哋（例如）生活喺垃圾當中，甚至整死啲模擬人。

《模擬市民》係《模擬城市》（英文：***SimCity***）嘅延續，玩家可以操控模擬人物進行日常生活、社區交流以及建造房屋。喺一個模擬嘅世界裏面，仿造真實嘅情境，控制生理同埋精神嘅需求。人物唔會衰老，除咗意外（意外包括火災、浸親、饑餓等），人物唔會自然地死亡。同時，人物並唔會成長（嬰兒除外），除咗使用魔法世界內嘅魔法外，細路永遠唔會成長。
### 社區

### 生活模式

### 購物模式
### 建造模式

## 開發過程

## 資料片
 

美麗人生發行時間：2000年9月《模擬市民》第一個資料片。

歡樂派對發行時間：2001年3月《模擬市民》第二個資料片。

非常男女發行時間：2001年11月《模擬市民》第三個資料片。

歡樂假期發行時間：2002年3月《模擬市民》第四個資料片。

寵物世代發行時間：2002年9月《模擬市民》第五個資料片。

超級巨星發行時間：2003年5月《模擬市民》第六個資料片。

魔法世界發行時間：2003年10月《模擬市民》第七個資料片。
## 版本
## 影響
## 睇埋
*模擬
## 攷
大話

**大話**（），又叫**謊言**，係指刻意唔符合事實嘅言論，背後有好多原因，唔一定係想做衰嘢，亦可以係善意嘅。

大話主要都係將真嘅嘢刻意隱瞞，然後老作一啲假嘅嘢。

## 手法
*點煤氣燈

## 睇埋
*呃人
*雙重意思，可以用嚟老點人，但嚴格嚟講唔算講緊大話。
*狼來了
郭靜

**郭靜**（；），原名**郭伯瑜**，係臺灣女性流行音樂歌手，2007年喺臺灣第一次出個人專輯。

## 個人背景
### 生平
郭靜喺英屬香港出世，畢業喺國立新店高中、世新大學圖文傳播暨數位出版學系。阿爸係香港人、餐館老闆，阿媽係臺灣人，有一個哥哥。曾經係Monster啦啦隊嘅隊員同教練。出道前，以英文名Claire嘅身份出原聲帶歌曲，曲風清新婉轉，聲音溫暖細膩，廣受華人喜愛。

### 心牆翻唱風波
2009年《在樹上唱歌》專輯中由林俊傑作曲、姚若龍填詞嘅《心牆》一曲，2005年原本係由同郭靜同屬福茂唱片嘅同期新人貝芳（而家叫林采欣）所演唱，網上流傳版本嘅演唱者被寫錯成郭靜，歌曲流傳甚廣且頗受歡迎。2009年福茂唱片遂順水推舟，畀郭靜翻唱《心牆》並將佢收入《在樹上唱歌》，但冇註明原唱，而專輯一出，令郭靜迅速走紅。

## 音樂作品
### 錄音室專輯
*《我不想忘記你》（2007年）
*《下一個天亮》（2008年）
*《在樹上唱歌》（2009年）
*《妳 朋友》（2010年）
*《陪著我的時候想著她》（2011年）
*《我們都能幸福著》（2012年）
*《豔遇》（2014年）
*《我們曾相愛》（2016年）

### 精選集
*《致純靜》（2013年）

## 演出作品
### 電影
*《愛到底》（2009年）

### 綜藝節目
*《超級偶像8》（2013年）
*《超級偶像9》（2014年）

### 短片演出
*《怪癖的經典語錄》（2022年）
*《奧客大戰奧服務員》（2022年）

## 獲獎同提名

## 參考

## 出面網頁

* 
* 
* 
* 
* 
*
郭晶晶

**郭晶晶**（；；）係退役嘅中國跳水運動員，河北保定人。從1997年開始加入國家隊到2011年退役後嗰14年間，奧運攞咗4金2銀，係繼高敏同伏明霞之後第三位中國女子跳水隊嘅領銜人物；計埋其它游水錦標賽，總共攞咗31隻世界冠軍，成為有最多世界冠軍頭銜嘅中國運動員。2016年喺深圳衛視嘅THE AMAZING RACE節目同霍啟剛一齊攞咗冠軍。

## 生平
郭晶晶喺1981年10月15號河北保定出世，1988年入選咗河北保定訓練基地開始學跳水，隨後1992年入選中國國家跳水隊，1993年加入河北省跳水隊。

1996年奧運開幕後，佢最先喺跳水賽10米跳臺比賽正式亮相，但嗰時佢得15歲，而且實力同名氣同啲對手差好遠，最後凈得第五。到咗2000年奧運期間輸咗畀伏明霞攞亞軍。2004年奧運喺3m單人同雙人跳板賽攞冠軍。2008年奧運成功衞冕呢兩個項目，重攞埋個人賽嘅冠軍。嗰時佢同鄧亞萍、伏明霞、王楠一齊，成為中國代表團攞到最多奧運金牌嘅參賽選手。期間嗰四屆世錦賽都攞咗8嚿金牌。

2009年東亞運動會結束後去咗英國學習，之後一直都冇復出，直到2011年1月22號正式向國家隊提交退役申請而宣佈退役。郭晶晶退役後，轉成河北省體育局游泳跳水運動管理中心嘅副主任同埋河北省跳水隊嘅教練。

2009年3月，福布斯中文版將郭晶晶列入咗中國名人榜。

郭晶晶喺運動員生涯期間，2004年同香港富豪霍英東長孫——霍啟剛交往，2012年11月8號喺香港正式註冊結婚。

2016年，佢同老公霍啟剛一齊攞咗深圳衛視節目——THE AMAZING RACE第三季嘅總冠軍。

## 註

## 出面網頁
* 郭晶晶官方个人blog
* 朱玲玲透露霍启刚年底迎娶郭晶晶(视频)
*2008 Beijing Olympics Diving News, images, and scores from NBC.
*"Guo Jingjing", number 9 on *[[Time (magazine)|Time]]*’s list of "100 Olympic Athletes To Watch"

晶晶
類:河北人
類:中國跳水運動員
熱普城

**熱普城**，係香港一個存在過嘅修憲派政治聯盟，包括熱血公民、普羅政治學苑同香港復興會（又叫做「城邦派」，所以簡稱「城」）。

佢哋嘅主要政綱係「五區公投，全民制憲」同埋「永續基本法」。喺2016年第6屆香港立法會選舉，佢哋喺五個選區都各派一張名單參選，但最後得熱血公民鄭松泰喺新界西贏到議席，而普羅政治學苑黃毓民更連任唔到，選舉失利令到呢個聯盟冧檔。2017年初，鄭松泰嘅熱血公民同黃洋達嘅《熱血時報》分家。

## 參選名單
*香港島：熱血公民鄭錦滿、鍾琬媛 — 22,555票（5.99%），0席
*九龍西：普羅政治學苑黃毓民、馬愉生 — 20,219票（7.25%），0席
*九龍東：熱血公民黃洋達 — 33,271票（10.11%），0席
*新界西：熱血公民**[[鄭松泰]]**、張耀心 — 54,496票（9.03%），1席
*新界東：香港復興會陳云根、熱血公民李珏熙 — 23,635票（4.07%），0席，因得票唔夠5%攞唔到選舉資助

## 睇埋
*香港自治運動——政治理念

## 參考
普羅政治學苑

**普羅政治學苑**係香港本土派組織，2010年由黃毓民創辦，先後附屬社民連同人民力量，2013年獨立。

普羅政治學苑喺2016年同熱血公民、香港復興會組成「熱普城」參選第6屆香港立法會選舉五區直選，但係，黃毓民、馬愉生名單最後連任唔到，喺立法會再無議席。

## 相關組織
*MyRadio
香港復興會

**香港復興會**係香港城邦派組織，2014年由香港本土派開山祖師之一嘅陳云根創辦，皆因主張香港要變成城邦自治，所以又叫**城邦派**。

香港復興會喺2016年同熱血公民、普羅政治學苑組成「熱普城」參選第6屆香港立法會選舉五區直選，但最後贏唔到議席。

根據個會嘅Facebook專頁簡介，復興會以城邦論為本，議題涵蓋文化保育、政策研究同政治遊說，倡議保護香港本土意識。

## 睇埋
*香港自治運動——政治理念

## 出面網頁
*
修憲派

**修憲派**（），又叫**城邦派**（）、**熱血城邦陣營**，簡稱**熱城**，係香港嘅政治派系之一，主張透過修改同永續《基本法》，推動香港憲政民主發展同實現保障港人自由同人權嘅普選制度。

2017年，鄭松泰自稱唔係香港本土派人士，而係修憲派人士。2019年反送中運動之後，修憲派由本土派分裂出嚟發展，並同泛民主派有明顯分別，喺第7屆香港立法會選舉，修憲派就拒絕參加2020年泛民主派35+初選。

## 參考

## 睇埋
*熱血公民
*香港復興會
*香港市民黨
*熱普城
*香港自治運動
*香港本土意識
*非建制派
*抗爭派
傘兵

**傘兵**係軍隊入面嘅其中一種特種部隊，成員都接受過跳降落傘訓練，通常隸屬空降部隊，主要任務係空降到戰場作戰。
## 攷
天水圍民生關注平台

**天水圍民生關注平台**，簡稱**天民台**，係香港本土派傘後組織，2014年由王百羽等地區人士創辦，主打元朗區天水圍嘅地區事務。

天水圍民生關注平台喺2015年由王百羽參選第5屆香港區議會選舉元朗區議會M22天恆選區，挑戰上屆區議會自動當選嘅工聯會陸頌雄，最後得1,317票，輸畀攞到2,749票嘅陸頌雄。

天水圍民生關注平台喺2016年同其他傘後組織組成「ALLinHK」參選第6屆香港立法會選舉，王百羽排新界西名單第二，喺青年新政黃俊傑後面，但成個名單都贏唔到議席。

2019年第6屆香港區議會選舉，天民台派出陳詩雅（屯關組舊部）、王百羽、巫啟航參選（佢哋同樣以獨立名義參選），結果佢哋全部贏晒，順利當選。
陳浩天

**陳浩天**（**Andy Chan**，）係香港本土派組織香港民族黨召集人，主張香港獨立。2016年佢報名參選第6屆香港立法會選舉，但畀當局以政治主張唔符合《香港基本法》做理由取消資格，做咗香港史上嘅首例。

另外，陳浩天2015年讀緊香港理工大學嗰陣，成功策動理大退出學聯，因而開始出名。

響2019年8月2日，香港警方就話喺陳浩天火炭嘅倉庫搜到武器，拘留咗佢四十八個鐘。
香港獨立黨

**香港獨立黨**（）係個英國英倫註冊嘅政黨，2015年創黨，主張「香港獨立，重回英聯邦」，可以睇成香港本土派同歸英派嘅一份子。

## 史
* 2014年2月，佢哋喺Facebook建立專頁，聲明建黨嘅目標係：「香港獨立，重回英聯邦」
* 2015年2月27日，香港獨立黨喺英國英格蘭註冊做政黨

## 出面網頁
*
*
*
香港歸英獨立聯盟

**香港歸英獨立聯盟**係香港本土派組織，2016年6月26號由社運人士招顯聰創立（不過佢第二日就退出咗），主張香港先「回歸」英國，再諗辦法獨立。
北區水貨客關注組

**北區水貨客關注組**係香港本土派地區組織，2012年由一班北區居民創辦，主要關注水貨客對社區嘅影響，而家嘅發言人係梁金成。

北區水貨客關注組嘅梁金成喺2016年同沙田區議員陳國強合組名單參選第6屆香港立法會選舉新界東選區，但陳國強畀當局取消資格，梁金成變咗排頭位，但最後佢張名單得305票，做咗成個地區直過得票數同得票率最低嘅名單。
ALLinHK

**ALLinHK**係香港本土派入面由部分傘後組織成立嘅選舉聯盟，用「香港民族，前途自決」做競選綱領，主要由青年新政、東九龍社區關注組同天水圍民生關注平台組成，加埋長沙灣社區發展力量同屯門社區關注組支援。喺2016年第6屆香港立法會選舉，佢哋喺除港島區外其餘四個選區都各派一張名單參選，最後得青年新政游蕙禎同梁頌恆贏到議席。

## 參選名單
*九龍西：青年新政**[[游蕙禎]]** — 20,643票（7.40%），1席
*九龍東：東九龍社區關注組陳澤滔 — 12,852票（3.91%），0席，因得票唔夠5%攞唔到選舉資助
*新界西：青年新政黃俊傑、天水圍民生關注平台王百羽 — 9,928票（1.65%），0席，因得票唔夠3%攞唔到選舉資助兼被沒收選舉按金
*新界東：青年新政**[[梁頌恆]]**、李東昇 —  37,997票（6.55%），1席
傘後組織

**傘後組織**，又叫**傘後團體**，係香港2014年雨遮運動（中文叫雨傘運動）之後成立嘅一批非建制派政治組織同團體，希望將雨遮運動嘅抗爭精神延續落去。傘後組織嘅成員畀人叫做**傘兵**或者**傘後人士**。呢批組織路線各有唔同，有啲主打議會路線，有啲主打地區工作，亦有啲主打特定行業，更有啲主打激進抗爭。政治定位方面，佢哋有啲比較接近泛民主派，有啲就比較接近本土派，重有啲立場比較模糊嘅。

## 議員一覽
下面列出被歸類做「傘兵」嘅議員。
### 第5屆區議會
*楊雪盈，無黨派，灣仔大坑（B07）
*徐子見，傘下爸媽，東區漁灣（C34）
*王振星，太古社區工程，東區太古東（C02）
*杜嘉倫，香港基督徒社關團契，元朗錦綉花園（M31）
*黃子健，東九社關組，觀塘樂華北（J36）
*黃學禮，沙網，沙田松田（R20）
*劉勇威，埔向晴天，大埔舊墟及太湖（P16）
*黎梓恩，獨立（前沙田新幹線、沙網成員），沙田王屋（R06）
*鄺葆賢，前青年新政成員，九龍城黃埔西（G19）

### 第6屆立法會
*游蕙禎，青年新政，九龍西
*梁頌恆，青年新政，新界東

類:雨遮革命
香港本土力量

**香港本土力量**係香港建制派組織，2015年由社運人土冼偉賢創辦，而家嘅主席係何志光。

香港本土力量嘅何志光喺2016年參選第6屆香港立法會選舉九龍西選區，打正旗號狙擊爭取連任嘅普羅政治學苑黃毓民，雖然佢最後低票輸咗，但黃毓民一樣都輸。

由於何志光喺2018年11月立法會九龍西補選表態支持建制派陳凱欣，令部份支持者心灰意冷，退出組織。
屯門社區網絡

**屯門社區網絡**，簡稱**屯網**，係香港本土派地區組織，2016年由一班屯門區居民創辦，主要打屯門區地區議題，2021年解散。

## 史
2019年第6屆香港區議會選舉，屯網派出5人參選，包括召集人黃丹晴（山景）、潘智鍵（翠興）、羅焯勇（景興）、曾振興（興澤）同埋發言人王德源（良景），佢哋都揀咗以樓齡較大嘅公共屋邨為主嘅選區出選，佢哋並且同其他响呢屆喺屯門參選嘅素人（包括張可森、巫堃泰、李家偉、曾錦榮、梁灝文同埋張贊華）組成「屯門十一素人」團隊。結果，屯網五位候選人除咗景興選區嘅羅焯勇之外，其餘都成功鍊贏對手當選。

2020年3月28號，本身係屯結新墟成員嘅張可森加盟屯網，屯網嘅區議員一下子多到5位。

2021年5月11號，因參加2020年泛民主派35+初選而還柙嘅張可森向民政事務總署署長謝小華遞信劈炮，辭任屯門區議員一職，同時亦都退出屯網。同年7月，曾振興劈炮，移居英國。

2021年10月5號，潘智鍵同埋王德源响社交平台宣布杯葛2021年香港區議員宣誓。同月7號，屯網透過Facebook專頁發表解散聲明，認為目前香港已經冇晒可以畀非建制派繼續堅持初衷嘅能力同埋空間，宣佈解散，並且遣散所有成員，佢哋嘅區議會議席亦隨住黃丹晴退出屯網而清零。

## 參考
荃灣民生動力

**荃灣民生動力**係香港本土派地區組織，2014年由一班荃灣區居民創辦，主打荃灣區嘅地區事務。

荃灣民生動力喺2015年由潘昭霖參選第5屆香港區議會選舉荃灣區議會K11荃灣西選區，挑戰競逐連任嘅民建聯林琳，最後得1,500票，輸畀攞到2,462票嘅林琳。
霍啟剛

**霍啟剛**（，，）係香港霍英東集團嘅副總裁、第七屆香港立法會議員，又係霍英東家族嘅第三代長孫，籍貫廣東番禺南沙（今日嘅廣東廣州南沙區），做過香港青年聯會主席同埋天津市政協委員。

2004年同中國跳水皇后郭晶晶交往，2012年11月8號喺香港正式註冊結婚。同年11月10號、11號分别喺廣州同香港辦過婚宴。

從2009年開始，分別做過2010年同2014年亞運會香港代表團副團長。

2016年，佢同老婆郭晶晶一齊攞咗深圳衛視節目THE AMAZING RACE第三季嘅總冠軍。
## 政治參與同經歷
佢係香港親中陣營嘅支持者，曾經有份參與一份聯署，支持北京未經諮詢或香港人同意而強行訂立，兼夾惹起泛民主派爭議嘅《香港國家安全法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早瓜老襯。

佢亦支持排除民主派嘅所謂『愛國者治港』同埋大幅度削減直選議席比例嘅所謂『完善選舉制度』。

### 選舉及提名經歷
喺2016年，佢自動當選成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。

2021年，霍啟剛參選第7屆香港立法會選舉嘅體育、演藝、文化及出版界功能界別，以195票當選，得票率接近九成。

2022年，佢喺李家超無提政綱嘅情況下，有份提名李家超參與2022年香港行政長官選舉。

## 部分公職
* 中國和平統一促進會香港總會會務顧問
* 中國文學藝術界聯合會全國委員會委員
* 香港菁英會名譽主席
* 全國青聯副主席
* 香港各界青少年活動委員會永遠榮譽主席
* 香港中華文化總會顧問
* 德天社會企業創辦人
* 中國青年企業家協會第十一屆特邀常務理事
## 個人榮譽
* 太平紳士（2016年）

## 註

## 出面網頁
* 
* 
* 
* 
* 
* 
* 

啟剛
類:香港建制派人士
啟剛
金大川

**金大川**（；；）係中國大陸嘅一位男模特，山東泰安人。2010年因為攞過第十六屆中國模特之星大賽（男模）季軍而出名。

金大川出道後，先後參加過一系列嘅時裝騷。2012年佢入選中國時尚大賽年度最佳職業時裝模特；同年10月13號攞過中國名模盛典國際關注獎。2014年1月參加喺米蘭辦嘅秋冬男裝騷，成為德國品牌Jil Sander屬下嘅第一位亞洲模特，期間重俾美國《女裝模特》雜誌登過上頭版；同年6月19號、9月5號、2015年3月6號分別喺湖南衛視嘅《快樂大本營》、《天天向上》節目出現過；8月14號成為第一位Gucci屬下嘅中國男模；10月同埋劉暢參加過深圳衛視嘅THE AMAZING RACE第1季，但因為排名差過第三嗰位而屈居殿軍，無緣三甲。年底重喺第11屆年度先生盛典同埋搜狐時尚盛典，分別攞過最佳模特同埋年度超級男模。2015年3月6號喺《東方衛視》節目《報告！教練》出過場；

2016年，佢再次同劉暢一齊參加深圳衛視嘅THE AMAZING RACE，最後攞咗亞軍。

## 註

大川
類:山東人
類:中國模特兒
飢餓遊戲

《**飢餓遊戲**》（）係一本2008年出版嘅青少年冒險小說，作者係美國作家蘇珊哥連斯（）。呢本書係飢餓遊戲系列之中嘅第一本書。

## 内容
呢本小説講關於一個未來嘅虛構國家叫「施惠國」，而主角 Katniss Everdeen 就係參與政府每年都搞的真人騷，叫做「飢餓遊戲」。呢個遊戲由24位12–18歲嘅青少年參加，佢哋喺場地入面自相殘殺，而唯一剩低喺度嘅，就係贏家。除此之外，本書亦都有好多希臘神話同古羅馬嘅象徵，令觀眾諗起羅馬鬥獸場嘅場景。

## 反應
呢本書非常成功，無論佢嘅故事情節同埋人物發展都非常之有特色。個作者基於呢本書贏咗唔少嘅獎，包括 Publishers Weekly 2008年“每年最佳書籍”嘅獎。

喺本書初初出版嘅時候，只係得5萬本，不過因為非常之賣得，不斷再有印，喺唔夠兩年之内，已經賣咗超過80萬本。本書有超過26個翻譯版本，而38個國家同地區都有咗出版權。因為本書嘅成功，所以作者Collins之後再寫多三本來擴散個故事，兩本係續集，叫《Catching Fire》同《Mockingjay》，另外一本係前傳，叫《Ballad of Songbird and Snakes》。喺2012年，基於本書嘅同名電影“飢餓遊戲”推出，同樣非常成功，第一個禮拜嘅票房就已經係有$1.52億美金。

## 攷

類:美國小說
亞洲馬蓋蔴

（又寫做**亞洲馬蓋麻**；學名：**），又嗌，係龍舌蘭科龍舌蘭屬嘅肉質草本植物，原產墨西哥，而家喺印尼、中南半島、印度、墨西哥、菲律賓同中國嘅福建、海南、廣東、廣西、雲南等地都可以搵到。

## 樣
佢嘅梗好短或幾乎冇梗。葉似蓮座，肉質，灰綠，樣似線狀披針或劍噉，長1～1.4m，闊6～9cm；邊緣有黑刺，似鉤，雖然每刺之間距離冇固定，但大多數有20～25mm嘅差距，部分品種重出現3cm嘅差距；頂端有條黑刺，硬而尖，長17～20mm。花屬圓錐花序，淡綠，長60～65mm，高4～6m；被管似漏斗，長12～13mm，闊15～17mm，花被裂片似線狀披针，長大概2cm，闊6～7mm；花絲多數生喺花被管入面；花藥長25～28mm，子房長28～30mm。花期完咗唔結果。

## 用途
植株可以做庭院嘅觀景植物；葉纖維可以用嚟整繩索同大纜，部分種類可以用嚟整甾體激素藥。
### 藥用

佢嘅全草可以做藥，有補腎助陽，祛風除濕嘅功效。

## 連出去
* 马盖麻 琢木轩
* 马盖麻Agave cantula Roxb. 植物通
*  马盖麻 Agave cantula Roxb. FRPS
* 马盖麻 Agave cantula PPBC
* 马盖麻 apabi
* 

類:龍舌蘭屬
類:草本植物
類:肉質植物
類:藥用植物
類:紡織纖維植物
巴赫曼·戈爾巴尼扎德

（，；）係伊朗嘅殘疾人單車運動員兼退伍嘅兩伊戰爭軍人，參加過2012年同2016年嘅夏季殘疾人運動會。

戈爾巴尼扎德喺2016年9月17號嘅殘奧C4-5級別道路單車賽當中，行到嘅山區道路時出車禍，撞爆天靈蓋死咗，終年48歲。事發後，由於嗰日咁啱係殘奧比賽倒數第二日，所以里約奧組委宣佈喺第二日嘅殘奧會閉幕期間以全場靜音悼念。

## 註

類:伊朗運動員
4
類:交通意外死者
朱偉倫

**朱偉倫**（；）係退役嘅中國羽毛球手，廣東廣州人，2000年加入廣東省代表團，2002年加入中國國家羽毛球隊，期間雖然喺各個世界大賽入過四強，但最好凈攞過亞軍；中國內地運動會攞過一次冠軍。2009年底宣佈退役後轉型做羽毛球教練，主要執教廣東隊同埋中國國家二隊。

## 連出去
* 朱伟伦 Zhu Wei Lun 中羽在线
* ZHU Weilun BWF World Superseries

偉倫
類:廣州人
類:中國羽毛球員
黃埔區體育館

係中國廣東廣州嘅一間冇咗嘅體育館，1986年動工，1987年8月起好，同年9月開放，2011年12月20號開拆，位置喺黃埔區大沙地東398號。

## 史
1986年，廣州市同埋黃埔區人民政府為咗舉辦第六屆全國運動會，出錢喺大沙地東一帶起咗間區級體育館。體育館喺1987年8月起好，一個月後正式開放。運動場地用嘅係國際標準嘅木地板，喺嗰時嚟講算比較高卡士。場館喺六運會期間辦過女子排球賽，六運會閉幕後，場館就開放畀市民參加體育活動。

2010年3月10號，由於黃埔區政府發佈城區「三舊」改造，加上體育館已經唔符合亞運會嘅舉辦標準，所以間體育館原有嘅比賽項目分頭搬到黃埔區體育中心同埋黃埔體育場辦。體育館喺2011年12月20號開拆，最後夷為平地。從2012年5月5號開始，原先體育館嘅用地變成保利中譽廣場。

## 概況
間嘢屬多功能體育館，用嘅係鋼筋混凝土結構。南北觀眾臺雖然用嘅都係長方形平面，但嘥士唔同。建築有4層樓。運動場地都係（24×42）m嘅木地板。觀眾席有2100個固定式玻璃鋼座。館區可以搞文藝演出、播電影同埋集會。

## 樓層分佈
*1樓
*:南半區：運動員練習場、休息廳、裁判休息室、記者室、醫務室、運動員沖涼室（2套，都係男女分開）、廣播轉播、電視評論，記分遙控室。
*:北半區：貴賓休息室、接見室、辦公室、器材庫、配電室。
*2樓：開放式休息廊
*3樓：辦公用房
*4樓：辦公用房

## 註

類:拆咗嘅建築物
直角尺

**直角尺**，又叫**角尺**，係種架撐，由兩條一樣長嘅金屬尺夾成直角，主要用嚟度直角。
直角

**直角**係幾何學同三角學入面指90度嘅角，亦即係四分之一個圓周。
## 睇埋
*直角尺
*直角三角形
*長方形
六分儀

**六分儀**係種架撐，主要用嚟度天體同地平線之間嘅角，幫手導航定位。皆因佢弧度係六分之一個圓周，所以叫六分儀。
## 睇埋
*六分儀座
地平線

，天地分界綫，即係地面同個天之間嘅分隔線。皆因陸地上面都有山同建築物等等嘅嘢擋住，真正嘅地平線多數要向住個海望先至見到。

## 睇埋
*天際線
*透視投影
廣東藥科大學附屬第二醫院

係中國廣東廣州嘅一間有醫療、教學、科研、康復、預防、保健喺埋一齊嘅二級甲等醫院。1981年12月起好，位置喺海珠區新港西路167號。

## 史
醫院喺1981年12月起好，初期係廣州海運集團屬下嘅一間醫院，嗌過**廣州海員醫院**個名。2002年12月改名做**廣州新海醫院**。2007年11月，由於廣東藥學院（今日嘅廣東藥科大學）正式加盟，醫院亦改名做**廣東藥學院附屬第二醫院**。2016年3月底又改次名做廣東藥科大學附屬第二醫院。

## 出面網頁
* 

類:廣州醫院
類:海珠區
秀明道公園

，香港公園之一，遊樂場之一，喺觀塘秀明道二十號，英文叫**Sau Ming Road Park**。前身係舊時秀茂坪邨三十七到四十一座。公園二〇〇九年啟用，行政上歸觀塘區，康樂及文化事務署管。設施有硬地球場、籃球場、兒童遊樂場、長者健體設施、社區園圃，以及七人足球場、遊樂場有洗手間同更衣室。開朝七晚十一，租場一個鐘計一節。公園唔畀食煙

## 設施
* 硬地足球場同看台
* 兩個籃球場
* 社區園圃
* 洗手間同更衣室
* 緩跑徑同健身設備
* 太極廣場
* 兒童遊樂場

## 註

## 出面網頁
*秀明道公園，International Mutual-aid Association for the Disabled
英文粗口七大字

（）係英文入面最主要嘅七個粗口字，包括shit（屎）、piss（尿）、fuck（屌）、cunt（㞓）、cocksucker（含𡳞者）、motherfucker（屌老母者）同tits（𢆡頭）。呢七個字係英文傳媒嘅禁忌，一定唔講得。

## 睇埋
*廣東粗口五大字
鍾辿

**鍾辿**（辿讀千，；），穎川長社人（而家河南長葛），係三國時曹魏嘅官員，佢係鍾毓嘅親生仔，過繼畀鍾毓細佬鍾會養，佢阿爺係鍾繇。

咸熙元年（264年），鍾會謀反被殺，鍾會嘅三個養仔鍾毅、鍾駿、鍾辿都落獄，本來係要殺頭嘅。司馬昭上表話：「鍾峻佢哋嘅阿爺鍾繇喺魏初三祖時官位最高，幫天子立大功，死後敬奉喺廟廷。佢哋老豆鍾毓喺朝中、地方都做過官，做出好多業績。舊時楚國因爲懷念子文嘅治績，所以唔斷絕斗氏嘅後嗣。而家因爲鍾會、鍾邕嘅罪過，而滅絕鍾繇、鍾毓嘅後人，我於心不忍！所以應該特別原諒鍾駿、鍾辿兄弟，恢復佢哋原先嘅官爵，就只殺鍾毅同鍾邕啦。」於是鍾辿走甩咗死劫。有種講法話，鍾毓曾經秘密同司馬昭講，鍾會性情高竇，會靠自己嘅才學而大膽妄爲，唔可以畀大權佢，所以就噉樣令司馬昭願意保住鍾毓嘅後人。

## 註

## 參攷資料
*

類:河南人
類:三國人
辿
獅子魚

**獅子魚**，係輻鰭魚綱鮋形目杜父魚亞目獅子魚科嘅其中一種，分佈東北大西洋，由挪威南部到新地島、斯匹次卑爾根群島、熊島、冰島等海域，棲息深度1-300公尺，係底棲性魚類，體長可達15公分，屬於肉食性，以甲殼類、多毛類等為食物，冬季繁殖。

## 參考
* Froese, Rainer & Daniel Pauly, eds. (2012). ''Liparis liparis liparis'' in FishBase. (2012年11月版本)
大沙頭路

**大沙頭路**（）係中國廣東廣州嘅5條東西走向道路，都喺越秀區東南角，包括咗東西走向嘅大沙頭路同埋大沙頭橫馬路、西南-東北走向嘅大沙頭二馬路、南北走向嘅大沙頭三馬路同大沙頭四馬路。

## 名
呢幾條路因為大清時期屬大沙頭而改成噉嘅名。

## 敘述
*冇數字：全長800m，闊18m，3車道，凈畀從東向西行。
*二馬路：全長580m，闊9m，2車道，凈畀從西南向東北行。
*三馬路：全長500m，闊18m，雙向3車道。
*四馬路：全長310m，闊15m，雙向2車道。
*橫馬路：全長190m，闊11m，雙向2車道。

## 五條道路嘅起點到終點
*冇數字：西邊從大沙頭二馬路、東華南路同埋東鐵橋二馬路嘅交界開始，一直向東去到東湖路。
*二馬路：西南邊從大沙頭路、東華南路同埋東鐵橋二馬路嘅交界開始，一直向東北去到東湖西路同大沙頭三馬路嘅交界。
*三馬路：南邊從沿江東路開始，一直向北去到東湖西路同大沙頭二馬路嘅交界。
*四馬路：北邊從海印電器城南門開始，一直向南去到沿江東路。
*橫馬路：西邊從大沙頭三馬路開始，一直向東去到大沙頭橫馬路。

## 經過嘅道路
### 大沙頭路
條路從西到東排，**加粗**嘅字係主幹道：
*大沙頭二馬路、**[[東華路 (廣州越秀)|東華南路]]**、東鐵橋二馬路
*大沙頭三馬路
*大沙頭四馬路
***[[東湖路 (廣州越秀)|東湖路]]**
### 大沙頭二馬路
條路從西南到東北排，**加粗**嘅字係主幹道：
*大沙頭路、**[[東華路 (廣州越秀)|東華南路]]**、東鐵橋二馬路
*綠蔭路
*大沙頭三馬路、東湖西路
### 大沙頭三馬路
條路從南到北排，**加粗**嘅字係主幹道：
*沿江東路
*綠蔭路
*東湖西路、大沙頭二馬路
### 大沙頭四馬路
*大沙頭四馬路
*大沙頭路
***[[沿江路 (廣州荔灣至廣州越秀)|沿江東路]]**
### 大沙頭橫馬路
*大沙頭三馬路
*大沙頭四馬路

## 有關嘅書
*《广州市地名志》，广州市地名委员会编撰，香港大道文化有限公司出版發行，ISBN 7-5359-0296-0/K·1

類:廣州道路
廣州市華僑外國語學校

係中國廣東廣州嘅一間中小學配套嘅學校，1955年8月13號開辦，位置喺越秀區華僑新村愛國路同友愛路嘅交界。

學校兩邊區域都唔同辦學，其中西南部分屬初中部，凈低嘅東北部分屬小學部。

## 校服色

;棉褸
相間。領袖口；正反面都係上下，分界線喺胸口靠下邊啲位。兩袖，頂部有條線。
;長袖
*衫：。領，袖口帶三條同樣厚度嘅線，兩袖頂部有中等厚度嘅線。正反兩邊都有粗嘅線。
*褲：，兩邊帶三角形，但三角形上半部分有三條同樣厚度嘅線。
;短袖
*衫：，領，有領有紐扣，兩邊衫袖，中間帶兩條同樣中等厚度嘅線；左右對稱。
*褲：；兩邊有花紋，左右兩邊嘅花紋拼埋一齊，似f(x)=-x^2嘅數學函數符號；花紋上半部分有三條同樣厚度嘅斜線。

## 史
學校喺1955年由好多位華僑出錢而起好。初期有一間學生宿舍、兩間教學樓、同埋一間教職工宿舍、一間體育館，啲設施喺嗰時廣州地區嚟講係最葳蕤同最先進，期間嗌過**廣州華僑小學**。1990年代初，由於越嚟越多華僑啲細路入嚟廣州讀書，所以從2000年開始搞擴建工程，直到2005年將成間學校擴建咗。期間喺2003年，由於學校發揮外文特長而喺學校基礎上，加掛咗「廣州市華僑外國語學校」嚿牌。2004年，學校開辦初中而成為九年一貫制嘅外文特色學校。而體育館同運動場嘅改造直到2011年先至搞掂嗮。

## 出面網頁
* 

類:廣州小學
艾佛遜

**艾佛遜**（；）可以係：
*艾倫艾佛遜（Allen Iverson），NBA球員
*哥頓艾佛遜（Gordon Iverson），NBA球員
*積艾佛遜（Jack Iverson），澳洲木球員
*當勞艾佛遜（Donald Iverson），美國政治人
*菲臘艾佛遜（Philip Iverson），加拿大畫家
*艾佛遜 (加州)，美國加州嘅郡
*艾佛遜獎，計算機器學會屬下嘅電腦獎
俾士

**佐治俾士**（，）係英國裔香港教育家，香港拔萃男書院嘅第二任校長，喺廣東廣州出世。家陣拔萃男書院嘅校名「拔萃」就係「俾士」嘅諧音。因為響嗰個時代，學校，尤其係名校，嘅中文名通常係校長個名嘅譯名，所以拔萃男書院嗰陣時叫「俾士書院」，後來拔萃校方覺得俾士個名唔好聽，所以轉做「拔萃」。

俾士個老豆都係叫佐治俾士（Rev. George Piercy），佢係一個牧師。因為俾士同佢老豆撞名，所以俾士又叫細俾士（George Piercy Junior）。俾士其中一隻腳係瘸嘅。

俾士做校長嗰陣，拔萃男書院發展速度超快，學生數量多咗好多。

為咗紀念俾士，拔萃男書院成立咗**俾士社**（Piercy House），俾士社嘅代表顏色係深藍色。
鍾健威

**鍾健威**（**Ray Chung**，）係香港主持人兼歌手，前sp'ACE樂隊主音，曾經喺香港有線電視做娛樂新聞主播同遊埠、飲食節目主持，而家係自由身藝人。

## 簡歷
鍾健威喺馬鞍山大，以前讀青年會書院（2001年中五畢業），高中畢業後轉讀旅遊，喺2003年開始就參加過香港唔少歌唱比賽，喺2005年十八區歌唱比賽攞到冠軍。2007年到2014年期間，佢加入咗香港有線電視，做過娛樂新聞主播，同埋音樂、旅遊同飲食節目主持，比較出名嘅節目包括《快樂地球》、《潮食男女》同《樂壇第一手》等。2016年，佢幫viuTV做節目主持，主持《Come On Baby》。

鍾健威而家個女朋友係藝人黃美棋，2024年4月6號，拍拖11年後才正式結婚。
李靖筠

**李靖筠**（，**Gladys Li**，）係香港藝人，用演員身份出道，先後演出過港台電視、ViuTV、奇妙電視同無綫電視嘅節目同劇集，係少數做勻嗮四個香港免費電視台嘅藝人。佢喺2019年開始做埋歌手。

## 簡歷
李靖筠讀過聖保祿天主教小學同聖保祿中學，2016年喺香港中文大學酒店及旅遊管理畢業。佢自2014年開始已經做兼職模特兒，當中比較出名嘅作品係參演許志安歌曲《流淚行勝利道》嘅MV。佢亦擅長唱歌，曾經喺院校入面嘅歌唱比賽攞過獎。

2016年，李靖筠攞到機會參演ViuTV處境劇《三一如三》，做其中一位女主角阿花，亦即係溫碧霞角色個女，憑住短髮爽朗形象而開始畀觀眾留意。

2017年第二季，李靖筠接拍奇妙電視頭一套電視劇《熱戀100天》做女主角，而同年8月就再過檔無綫電視簽部頭合約，做基本藝人合約藝人，2018年6月底結束合約。

2019年，李靖筠正式加入樂壇，出道作品叫《小蚊赧》，喺嗰年嘅5月20號推出。同年又拍葉念琛嘅作品《我的筍盤男友》，同埋親自參與主題曲《高攀愛》嘅作曲。

2020年嘅開頭，李靖筠開始活躍喺英皇娛樂嘅YouTube頻道「冤枉娛樂」，夥拍同一個唱片公司嘅歌手許靖韻一齊做《今晚唱飲歌》節目嘅主持，翻唱唔同嘅歌，又同郭奕芯、楊天宇同埋許靖韻主持另一個節目《明冤暗枉補習社》。

## 演出
### 電影
*2015年：《衝上雲霄》 飾 機艙服務員
*2015年：《十二金鴨》
*2018年：《大師兄》 飾 王得男
*2018年：《告別之前》 飾 劉昕翹
*2020年：《我的筍盤男友》 飾 鍾家寶（阿寶）
*2021年：《總是有愛在隔離》 飾 廚師
*2022年：《深宵閃避球》 飾 紀曉文
*2023年：《電子靈》 飾 陳楚童
*2023年：《金手指》 飾 接待員

### 電視劇（[[ViuTV]]）
*2016年：《三一如三》 飾 阿花
*2022年：《IT狗》 飾 東邪
*未播：《IT狗2.0》 飾 東邪

### 電視劇（[[奇妙電視]]）
*2017年：《熱戀100天》 飾 蔡少娟

### 電視劇（[[無綫電視]]）
*2018年：《愛·回家之開心速遞》 飾 兇手（第309集）
*2018年：《跳躍生命線》 飾 況晴

### 電視劇（[[港台電視]]）
*2015年：《沒有牆的世界5》 飾  Celia（棋神）

### 節目主持（[[ViuTV]]）
*2016年：《台灣72小時》
*2017年：《日本72小時》
*2018年：《最熟悉的陌生人》（第1-7集主持）
*2019年：《第38屆香港電影金像獎頒獎典禮》
*2019年：《玩 X 爆二世古》

### 節目主持（[[港台電視]]）
*2016年：《也文也武》

### 節目演出（[[ViuTV]]）
*2016年：《Come On Baby》 嘉賓（第7集）
*2017年：《真PK》 嘉賓（第38集）
*2017年：《胸 x 計》 嘉賓（第7集）
*2017年：《超低能特攻隊》 嘉賓（第6-10集）
*2019年：《女學生·吹水班》 嘉賓（第14集）
*2023年：《讓我一次買個夠》嘉賓（第20集）
*2023年：《粉絲福利署》嘉賓（第65集）
*2024年：《我想身體健康》嘉賓（第43集）
*2024年：《腦霧研究所》嘉賓（第10集）
*2024年：《周六食花生》嘉賓（第17集）

### 節目演出（[[無綫電視]]）
*2016年：《2016勁歌金曲優秀選第二回》表演嘉賓

### 電視廣告
;2014年
*幸福醫藥：幸福化痰素
*Acer
*Pizza Hut
*屈臣氏：iWatsons
;2015年
*嘉頓：嘉頓蛋糕
*可口可樂公司：FUZE TEA
*無綫電視：第34屆香港電影金像獎頒獎典禮
;2016年
*幸福醫藥：特強幸福止痛素

### MV
;2014年
*許志安《流淚行勝利道》
;2015年
*雷琛瑜《不想再見》
;2016年
*羅力威《流淚的歌》
;2018年
*Dear Jane《寧願當初不相見》
*Clara李昭賢《還未抱過的人》

## 攷

## 出面網頁
* 
* 
*
倪晨曦

**倪晨曦**（**Elva Ni**，）係香港藝人，2005年多倫多華裔小姐冠軍。佢除咗做模特兒之類嘅演藝工作之外，重係一位瑜珈導師。

## 簡歷
倪晨曦祖籍蘇州，南京出世，之後跟屋企移民加拿大。2005年佢以18歲嘅年紀攞到多倫多華裔小姐冠軍，第二年嚟香港參選國際華裔小姐，但攞唔到獎，於是就返加拿大讀書，考入多倫多大學主修經濟。

2010年大學畢業後，倪晨曦返香港發展演藝事業，做過模特兒、電影演員、節目主持、廣告代言人等等工作，當中比較出名嘅係2016年幫詩琳美容公司拍嘅一輯廣告，更畀一啲網民封佢做「氣質女神」。

## 演出
### 電影
*2011年：《最強囍事》 飾 富有女人
*2011年：《夢遊3D》
*2012年：《懸紅》 飾 妙齡女子
*2012年：《我老婆唔夠秤II：我老公唔生性》 飾 Annie
*2012年：《寒戰》 飾 廉政公署調查員
*2013年：《溝女不離三兄弟》 飾 潘小姐（Fiona）
*2013年：《第一次不是你》
*2015年：《小姐誘心》 飾 寶表姐
*2020年：《我的筍盤男友》 飾 Susan Kwan

### 電視劇（[[ViuTV]]）
*2023年：《心靈師》 飾 Sandy

### 電視節目（NowTV）
*2014年：《有一種幸福叫沖繩》主持

### 電視節目（ViuTV）
*2016年：《總有一隻喺左近》嘉賓（第24集）
*2016年：《Come On Baby》嘉賓（第8集）
*2017年：《真PK》嘉賓（第40集）
*2017年：《全職媽媽放大假》主持
*2018年：《Good Night Show 全民星戰》嘉賓（第16集）
*2018年：《Good Night Show 廣告女皇》評審
*2019年：《估你唔到》嘉賓（第13、14集）
*2021年：《最後一屆口罩小姐選舉》嘉賓（第10集）
*2021年：《最後一屆口罩小姐選舉總決賽》評判
*2023年：《讓我一次買個夠》嘉賓（第43集）
*2023年至2025年：《一車女人》主持

### 電視節目（香港開電視）
*2020年：《五星級絲打‎》主持

## 屋企
佢有個妹倪晨曄（Jennifer），遲倪晨曦一分鐘出世，曾經喺2007年參加「多倫多華裔小姐」比賽，依家有兩個混血嘅女。

## 參考
霍士氏

**霍士氏**（；）係來自英格蘭同愛爾蘭嘅姓。字根推到中古英文「fox」，或遠古英文公元前7世紀嘅「fox」。個姓嘅第一個紀錄13世紀尾出現。1273年喺英格蘭約郡，第一次有記錄嘅寫成 John Fox（約翰霍士）。喺愛爾蘭，霍士係古蓋爾語 “Mac a'tSionnaigh”（霍士個仔）嘅英文化寫法。

## 攷
液體氟釷反應堆

（，縮寫：**LFTR**）係種熔鹽反應堆（MSR）。LFTR 將釷熔咗喺氟化液態鹽，做燃料，通過「釷燃料循環」放出能量。

喺 LFTR 裏頭，釷同鈾233熔喺載體嘅氟化鹽，混合形成液體燃料。一般操作嘅情況，將液體燃料由反應核心泵去熱力交換器，非放射性嘅次級鹽，喺分隔嘅系統，吸收反應放出嘅熱能，次級鹽再將熱能傳畀蒸汽渦輪機或閉合循環氣體渦輪機（closed-cycle gas turbine），去發電。

呢項技術最早喺20世紀60年代嘅美國橡樹嶺國家實驗室研究。最近世界各地再有興趣。日本，中國，英國，美國私人，捷克，加拿大 同澳洲嘅公司都話有意開發同商業化呢個技術。LFTR 幾乎每方面都同用緊嘅核反應堆唔同：用釷唔用鈾-235，無需閂機直接泵走啲燃料，意味住冇核心熔化嘅風險，操作環境比較高溫低壓，都係潛在嘅優勢。

## 背景
到咗1946年，發現核裂變之後八年，三個裂變同位素可以用做核燃料：

*鈾-235：係核分裂鏈式反應嘅物質，係天然鈾嘅 0.72％
*鈈-239：可以由非裂變嘅 鈾-238 整出嚟（天然鈾嘅 99％）
*鈾-233：可以由非裂變嘅 釷-232 整出嚟（約天然釷嘅 100％；比地殼嘅鈾多四倍）

釷-232、鈾-235 同鈾-238 已經存在咗超過四十五億年，早喺地球形成嗰時就有；係恆星死後嘅產物，銀河系四圍都有。

由於技術同歷史嘅原因，呢三種燃料各有各嘅反應堆。鈾-235 係而家世界上最主要嘅核燃料，通常用喺輕水式反應堆。鈾-238／鈈-239就用喺液態鈉快中子增殖反應堆（liquid sodium fast breeder reactors）同加拿大 CANDU 重水鈾反應堆。釷-232／鈾-233最適合熔鹽反應堆。

最先係歐枌溫伯格喺橡樹嶺國家實驗室研究熔鹽反應堆。成功設計、起兩個反應堆嘅初型，重用得嘅；就係1954年嘅飛機實驗反應堆（Aircraft Reactor Experiment）同1965年到69年嘅熔鹽反應堆實驗，兩個試驗堆都用咗液體氟化鹽燃料。個實驗計劃喺1970年代頭收擋，溫伯格畀人抄魷。而美國嘅熔鹽反應堆研究一直停滯不前。時至今日，呢兩個就係史上唯一嘅熔鹽反應堆。

## 好處
LFTR 比傳統嘅鈾輕水反應堆有更多優勢：
*內在嘅安全：
*穩定冷卻劑
*低壓操作
*冇壓力積埋
*慢熱
*核心安全保障
*核廢料年期短
*副產品做唔到核武
*大把釷：
*高效率反應堆
*唔使提練：鈾-235少過1%，所而提練先用得。釷-232 唔要提練。

## 攷
裴輯

**裴輯**（；），字**文衡**（），河東聞喜人（而家山西聞喜），係三國中曹魏嘅官員，佢老豆係裴茂，係佢老豆嘅三仔。

裴輯做官係跟住老豆裴茂入朝嘅，先係做議郎，最後做官到工部尚書，同大佬裴徽一樣係金紫光祿大夫。河東裴氏有五大房支，其中嘅東眷裴嘅始祖就係裴輯，因爲佢嘅子孫大多入仕東北慕容氏政權，所以稱做東眷，而佢大佬裴徽嘅子孫則稱做西眷。

## 參攷資料
*

類:三國人
類:山西人
輯
張小光

**張小光**（；；）係中國大陸嘅男相聲演員，亦係二人轉演員同趙本山第十位徒弟，遼寧遼陽遼陽縣人。拍過《馬大帥三部曲》、《櫻桃》、《櫻桃紅》、《鄉村名流》等劇集。

2016年9月21號中午，張小光自己揸緊部摩托車，準備從阜新嘅彰武站上瀋通高速時發生車禍，撞到高速公路圍欄翻車死咗，終年46歲。

## 攷
* 赵本山徒弟张小光骑摩托强行闯卡身亡 曾出演《马大帅》 鳳凰網 （2016-09-21）
* 赵本山得意弟子张小光去世 骑摩托被收费杆砸到 搜狐 （2016-09-21）

小光
類:遼寧人
類:中國男演員
類:交通意外死者
類:相聲演員
尾

**尾**係動物身體最後面嘅部份，大概等同哺乳動物、爬蟲類同鳥類嘅骶骨同尾龍骨嘅部份。

多數動物嘅尾都由身體突出嚟，人係少數嘅例外。

## 引申
「尾」引申嘅意思包括喺後面，好似【跟尾】，或者係一件嘢嘅後面部份，【車尾】，而唔一定掂得到嘅：【月尾】、【年尾】，排最後：【尾站】。
發酵

**發酵**係用依士同其他微生物將食品入面嘅醣代謝嘅過程，無論釀酒、整包等等整食品嘅工序都會用到。
華僑新村

**華僑新村**可以係：
* 華僑新村 (廣州)：喺廣東廣州，出名歷史別墅屋區。
* 華僑新村 (深圳)：喺廣東深圳，出名公屋。
* 華僑新村 (寧德)：喺福建寧德，地名。
* 華僑新村 (臺北)：喺台灣台北士林區，住屋。
華僑新村 (廣州)

**華僑新村**（），係廣東廣州嘅一個別墅屋苑區，喺越秀區（原東山區）北邊淘金隔離，原基礎係**蜆殼崗、玉子崗**同**蟠龍崗**。屋苑東邊黐著黃花崗七十二烈士墓；南邊黐著環市東路；西邊黐著淘金路；北邊黐著廣深鐵路。

佢既係共和國後起出來嘅大中華大城市度第一個最大型嘅華僑屋苑，又係廣州市人民政府公佈嘅第一批14個廣州歷史文化保護區之一，定位係現代西式洋樓群。

## 史
1954年11月，廣州市人民政府召開第廿次委員會議，貫徹中央《關於便利華僑建築房屋與興辦公益事業的指示》，成立咗**廣州市華僑新村籌建委員會**，下設辦公室，負責曬新村建設嘅事宜。屋苑啲土地由政府揸著，起屋用啲地要同政府租返來先得，仲要畀埋地租同房產稅，嗰陣定落話新屋可以頭3年內唔收啲房產稅，起好嘅物業係私家持有得嘅。

1955年揀咗淘金一帶起新村，同年5月開工，直到1958年搞掂一期工程，二期工程直到1966年起好。規劃設計經過咗市規劃部門批准，同埋設計委員會專家嘅審定。屋苑落成後，廿幾個國家同地區啲華僑同僑眷都嚟嗮度住，甚至俾嗰時嘅民主革命家——何香凝話佢做「華僑海歸嘅幸福樂園」，

文革後，服務公司試過喺和平路開商場，增設咗街市同燈光夜市。華僑新村原先嘅人工湖後尾畀徵用填平咗，喺1985年9月15號，由廣州文化發展總公司同林增（香港）投資有限公司簽約，喺人工湖原址起咗25層高嘅文化假日酒店。

2011年俾中國國務院僑務辦列佢入全國社區僑務工作明星社區。

## 概況
屋苑佔地68萬方，總建築面積12萬方，入邊有177個獨立花園庭院，391間公寓，有附設小學同幼稚園。屋苑入面有好多綠化，路兩邊種咗好多熱帶同亞熱帶啲植物，而且每個路段都唔一樣。每年二三月時開好多紫荊，四五月時紅花楹開好多花，六七月開好多白蘭，秋天超多榕樹。尤其喺各家各戶嘅庭院，重有好多又高又大嘅南洋杉、椰子樹……令到個社區有啲異國風情噉。

## 交通
* 巴士：白雲賓館站
* ：區莊站，淘金站

## 連出去
*  
*  

類:廣州地理
塘鵝

**塘鵝**係鵜形目一類嘅雀，生物學入面佢得一個科（**鵜鶘科**）同一個屬（**鵜鶘屬**）。

塘鵝體型比較大，嘴下面有個喉囊，用嚟裝住嘢食。

## 文獻
清朝《南越筆記》就有關於塘鵝嘅記載：「淘鵝即鵜鶘，一名逃河。陽江人謂之水流鵝，以其大如鵝，能沉水取魚也。或竭小水取魚。頤下有皮袋，嘗盛水二升許以養魚，隨水浮遊，每淘河一次，可充數日之食。漁童謠云：『水流鵝，莫淘河，我魚少，爾魚多。竹弓欲射汝，奈汝會逃何。』其詞頗近樂府。」

清朝《汀州府志‧卷八》亦有記載，「一名洿澤，大如蒼鵝，頷下有胡如囊，大可容數升。好羣飛入水食鱼。俗呼淘河。」
紐奧良塘鵝

**紐奧良塘鵝**係美國東岸一隊NBA球隊，而家主城喺路易斯安那州紐奧良，吉祥物係塘鵝。

球隊喺1988年創辦，初頭主城喺北卡羅萊納州夏洛特，叫「夏洛特黃蜂」，2002年將主城搬到紐奧良，改名做「**紐奧良黃蜂**」，再喺2013年改名做「**紐奧良塘鵝**」。另外，2014年另一隊球隊夏洛特山貓接收咗夏洛特黃蜂個名，個名再同呢隊無任何關係。
麓湖兒童樂園

係中國廣東廣州嘅一間帶有游水、娛樂同休閒喺埋一齊嘅主題樂園，1983年起好，位置喺麓湖公園南門近恆福路（廣州藝術博物院隔籬），而家係白雲山景區屬下嘅一間遊樂場。

## 史
間嘢喺1983年起好，初期凈得簡單幾個遊樂設施，後嚟發展到好多娛樂化嘅品種，重加多咗個泳池。後嚟因為公園啲機動遊樂設施太過殘舊，加上原有嘅泳池喺2009年春遇到嚴重損壞而暫停營運，2011年3月1號開始關閉升級改造，直到同年7月4號重新開放。2013年12月21號，由於公園大多數嘅遊樂設施達到報廢年限，所以公園又再關閉，期間搞全面改造直到2014年6月1號重新開業為止。2015年4月25號加多咗間水上樂園。

2016年9月17號17:30（UTC+8），公園嘅水上樂園發生咗單溺水案。有位四川籍嘅包氏男仔帶咗位2歲男孫同位4歲嘅女孫落去游水，但隨後無耐，由於個包氏男仔凈掛住玩手機發微信，冇留意到兩位細蚊仔發生乜事。期間雖然2歲男孫可以正常返上岸，但4歲女孫不知所蹤。包氏男仔去到水池深水區時，發現咗女孫已經冇嗮呼吸意識。現場有好多位泳客對佢搶救，隨後白車亦到場將條女孫送到隔籬嘅廣東省第二中醫院搶救，但始終都救唔返。事發後第二日同第三日，公園重俾包氏家屬大搞維權嚟抗議園方點解個泳場會冇乜救生員同埋深、淺水區之間得隻眼開隻眼閉嘅安全措施保護，令樂園一度閉園。

## 設施
公園佔地面積約1.5公頃，其中水上樂園有0.3公頃咁大。大多數分為自助遊樂同埋機動遊樂兩大項。其中：
*機動遊樂項：海盜船、果蟲滑車、鯊魚島、立環跑車、追逐車、花果山漂流、好好玩電動車、湯瑪仕火車頭、土控飛機、旋轉木馬、碰碰車，7D影院。
*自助遊樂項：水上樂園、跩跩城堡、沙畫、沙池、撈魚池、歡樂笨豬跳床、大搶禮品屋、打氣球、套圈，波波池。

## 註

類:廣州公園
類:白雲山風景區
恆福路

**恆福路**可以係：
*恆福路 (廣州)：喺廣東廣州越秀區。
*恆福路 (東莞)：喺廣東東莞，有3條。
*恆福路 (中山)：喺廣東中山。
*恆福路 (蘇州)：喺江蘇蘇州常熟市。
廣州市皮膚病防治所

係中國廣東廣州嘅一間有醫療、預防、教學、科研喺埋一齊嘅專科醫院，1958年成立，位置喺越秀區恆福路56號（橫枝崗地區，恆福路、恆安路同埋麓湖路嘅十字路口交界東南角）。

## 出面網頁
* 

類:廣州醫院
澳洲華裔小姐競選

**澳洲華裔小姐競選**係電視廣播（澳洲）有限公司主辦嘅每年一度澳洲地區選美賽事，每年嘅澳洲華裔小姐將會代表澳洲出席來年嘅國際中華小姐競選賽事。前身分別有**悉尼華裔小姐競選**同埋**墨爾本華裔小姐競選**；2014年起改做現時嘅名，新加布里斯班、阿德萊德同埋柏斯賽區一齊參賽，到咗2017年就冇再搞阿德萊德賽區。

響2016澳洲華裔小姐競選度，第一次係透過TVB Anywhere平台嘅Live Show Channel，去做全球直播。

響2017澳洲華裔小姐競選以及喺各賽區度，就有唔同嘅贊助商做咗冠名贊助；而2017年bee the best佰思蜜就做咗呢次總決賽嘅冠名贊助商，響2017年10月26號喺The Palms at Crown Melbourne舉行。

響2018澳洲華裔小姐競選以及喺各賽區度，就有唔同嘅贊助商做咗冠名贊助；而2018年，響2018年10月12號喺The Palms at Crown Melbourne舉行。

響2019澳洲華裔小姐競選以及喺各賽區度，就有唔同嘅贊助商做咗冠名贊助；而2019年Slaite新西特就做咗呢次總決賽嘅冠名贊助商，響2019年10月17號喺雪梨市政廳舉行。

響2021澳洲華裔小姐競選以及喺各賽區度，就有唔同嘅贊助商做咗冠名贊助；而2021年Lapink Skin Lab就做咗呢次總決賽嘅冠名贊助商，響2022年4月27號喺雪梨同樂軒舉行，嗰年嘅競選口號係「華麗開啟隨意門」。

響2022澳洲華裔小姐競選以及喺各賽區度，就有唔同嘅贊助商做咗冠名贊助；而2022年TSINGTAO就做咗呢次總決賽嘅冠名贊助商，響2023年2月9號喺雪梨The Star Event Centre舉行，嗰年嘅競選口號係「突破無限色彩」，主題以「黑夜中展示彩虹」為主。

響2023澳洲華裔小姐競選以及喺各賽區度，就有唔同嘅贊助商做咗冠名贊助；而2023年1828王老吉就做咗呢次總決賽嘅冠名贊助商，響2023年12月7號喺雪梨The Star Event Centre舉行，嗰年嘅競選口號係「想夢遊樂園」。

響2024澳洲華裔小姐競選以及喺各賽區度，就有唔同嘅贊助商做咗冠名贊助；響2025年3月29號喺雪梨希爾頓酒店舉行。

## 歷屆比賽
### 2013年同之前
#### 悉尼

#### 墨爾本

### 2014年同之後

## 參選名單
### 2013年同之前
#### 悉尼

#### 墨爾本

### 2014年同之後

* 有*號嘅係退出比賽者

## 大會司儀

## 睇埋
*國際中華小姐競選

## 連出去
*澳洲華裔小姐競選
*2019澳洲華裔小姐競選
*2018澳洲華裔小姐競選
*2017澳洲華裔小姐競選
*2016澳洲華裔小姐競選
*2015澳洲華裔小姐競選
*2014澳洲華裔小姐競選
*2013悉尼華裔小姐競選
*2013墨爾本華裔小姐競選
*2012悉尼華裔小姐競選
*2012墨爾本華裔小姐競選
*2011悉尼華裔小姐競選
*2011墨爾本華裔小姐競選

## 攷
廣州港療養院

，又嗌，係中國廣東廣州嘅一間專醫老年病嘅綜合醫院，亦係廣州港屬下嘅醫療單位，1958年成立，位置喺越秀區橫枝崗路70號。

## 出面網頁
* 

類:廣州醫院
類:廣州老人院
廣州醫科大學附屬腫瘤醫院

係中國廣東廣州嘅一間主要以醫腫瘤專科疾病嘅醫院，1987年9月成立，位置喺越秀區橫枝崗橫枝崗路78號。

## 史
間醫院喺1985年開工起，1987年起好兼開業，初期嗌過**廣州市腫瘤醫院**個名。2006年1月20號，由於廣州醫學院接手而改名做**廣州醫學院附屬腫瘤醫院**。2013年，由於廣州醫學院改名做廣州醫科大學，醫院亦同改名做廣州醫科大學附屬腫瘤醫院。

## 出面網頁
* 

類:廣州醫院
祖薩特

**祖薩特**（Joseph F.** "**Joe**" **Sutter）（）喺波音公司做過嘅工程師，主導設計波音747，畀美國史密森尼航空雜誌譽為「747之父」。

## 出面網頁

類:工程師
類:華盛頓大學舊生
類:美國人
廣州友誼商店

（，），主流多叫**廣州友誼商店，**係廣東廣州嘅一間政府持有嘅高級百貨商店集團，亦係廣東省流通龍頭企業同埋中國服務業、百貨業、連鎖業百強之一，1959年成立，總部喺越秀區環市東路369號。主要業務方面，1978年之前做嘅係進口產品，從1978年開始逐漸轉成零售、批發業務同物業嘅用途。佢屬下有4間門店。

間企業之前係廣州地區開辦嘅友誼商店。喺成立後一直到1978年間，試過唔畀中國大陸啲人入去買嘢。

## 屬下門舖
 營運緊&nbsp;
 執咗笠&nbsp;

## 註同攷
;註

;攷

## 出面網頁
*
橫洲 (元朗)

**橫洲**（**Wang Chau, Yuen Long**）係香港元朗區一個平原，屬鄉下地方，而家有人住。

## 村落
* 「橫洲六村」
:# 東頭圍
:# 忠心圍
:# 西頭圍
:# 福慶村
:# 楊屋村
:# 林屋村
* 吳屋村
* 大井圍
* 盛屋村
* 「水邊約」
:# 水邊圍
:# 水邊村
:# 水田村
:# 鳳池村
:# 蝦尾新村
* 馮家圍

## 有關

*元朗工業邨
*元朗工業邨巴士總站
*元朗新市鎮
*吳屋村 (元朗)
*大井圍
*朗屏站
*朗屏邨
*橫洲二聖宮
*盛屋村
*髻山
尾站

**尾站**可以係：

*高鐵線最後嘅站
*火車線最後嘅站
*地下鐵線最後嘅站
*巴士線最後嘅站
*小巴線最後嘅站
*校車線最後嘅站
*飛機線最後嘅站（有啲冇中途站）
棕地

**棕地**、又叫**棕土**，係棄置咗嘅工業用地或商業用地，佢係可以重複使用嘅地皮。塊地以前可能俾垃圾或污染物污染過，土地嘅再利用變得有困難，需要得到適當清理。
第22屆約旦國會選舉

**第22屆約旦國會選舉**響2016年9月20日號舉行。

呢次選舉改咗用比例代表制，而且冇反對派杯葛，被人睇做民主改革向前邁進一步，但係國民反應冷淡，預料投票率會偏低。

## 制度
約旦國會選舉，超過四百萬夠十七歲國民都有投票資格，選出百三個國會議員。

## 過程
有投完票嘅民眾話，投票係盡公民責任，希望選出能夠真正代表自己嘅議員，造福國家同人民。

今屆選舉改咗選舉制度，採用全新嘅類似比例代表制，全國分成廿三個區，選民響所屬區域參選名單到揀心水嘅候選人，可以揀多過一個人，全國一共二百二十六張名單，一千二百五十二人參選。制度被睇做幫到多黨政治，反對派亦踴躍參選，包括話選舉制度唔公平，響上兩屆杯葛選舉嘅穆斯林兄弟會屬下政黨伊斯蘭行動陣線。雖然冇政黨杯葛，但係民眾反應冷淡，民意調查話，超過半數嘅受訪者話好可能唔會去投票，所以預料投票率會偏低。民眾唔願投票主要係覺得國會無能，超過八成人認為國會冇能力解決經濟問題、失業、貪污、地區安全之類嘅問題。

## 分析
有評論話新選舉制度，係約旦民主改革又向前邁進一步，但亦有分析話，選舉改革表面上增強咗政黨力量，但實際上仍然對傳統部落勢力有利，屬於政黨嘅名單只係佔咗百分之六，屬於部落勢力嘅有百分之四十三，顯示改革力度仍然唔夠。

## 攷

22
類:2016年選舉
廣州市財經職業學校

係中國廣東廣州嘅一間技校，1960年開辦，有兩個校區。

## 兩個校區嘅詳細位置
*越秀校區：越秀區華僑新村友愛路36號
*白雲校區：白雲區太和鎮石湖村廣財路2號

## 校服色

;棉褸
相間。領袖口；正反面都係上下，分界線喺胸口靠下邊啲位。兩袖，頂部有條線。
;長袖
*衫：相間。領同袖口都係純；正反兩邊都係上中下，其中相間位有堆帶方形捲折線，相間位冇花紋，三色嘅交界位分別喺胸嘅上下位置位。袖上下，交界線同正反面位一樣。左右對稱。
*褲：純
;短袖
*衫：，有領冇紐扣，領同兩邊衫袖都有帶相間嘅線，左右對稱。
*褲：純

## 出面網頁
* 

類:廣州技校

類:廣州市白雲區
廣州市胸科醫院

係中國廣東廣州嘅一間主要以胸肺專科疾病做主題嘅預防、醫療、監測、培訓同埋科研喺埋一齊嘅三級專科醫院，又係華南地區最大嘅胸科醫院兼廣州市花園式單位，1953年成立，位置喺越秀區橫枝崗橫枝崗路60～64號。

醫院亦係中山大學同埋南方醫科大學等好多間高等醫學院嘅培訓機構，其中廣州市結核病防治所同埋市級文物——舊金山華僑千人墓都喺呢間醫院入面。

## 出面網頁
* 

類:廣州醫院
廣州世界貿易中心大廈

（），又嗌（）或（），係中國廣東廣州嘅一間大樓，位置喺越秀區環市東路371～375號。

間大樓喺1995年11月俾中國建築業協會頒發咗建築工程魯班獎。1997年底被評為廣州市安全文明商廈。1999年1月通過咗ISO-9001國際質量認證。

## 負責方
呢間大廈由廣州珠江實業負責開發，廣州珠江外資建築設計院嚟負責設計，廣州市第四建築工程、廣東省工業設備安裝、廣州珠江裝修工程等三間公司嚟負責起呢棟大廈。

## 逳手同落成時間
大樓喺1989年7月1號動工，1992年8月28號起好嗮。

## 性質
*高度：
*:北塔樓：120.0米（30層樓）
*:南塔樓：114.0米（28層樓）
*佔地面積：6,900m²
*建築面積：96,000m²
*結構：水泥混凝土結構

## 出面網頁
* About World Trade Center Guangzhou World Trade Centers Association
* For a real taste of trade in China, head for Guangzhou CCPIT
* Guangzhou World Trade Center Shared Encyclopedia

## 註
莫拉利斯

**莫拉利斯**（；，）係西班牙文嘅地名同人名，可以係：
## 人名
* 艾禾莫拉利斯：玻利維亞前總統。
* 列卡度莫拉利斯：波多黎各單簧管手。
* 卡路士·路易斯·莫拉利斯：厄瓜多爾足球守門員。
* 卡路士·莫拉利斯·山度士：巴拉圭足球員。
* 卡路士·莫拉利斯 (足球員)：美國足球員
* 卡路士·莫拉利斯 (演員)：委內瑞拉男演員。
* 丹尼爾·莫拉利斯 (足球員)：退役巴西足球員。
* 丹尼爾·莫拉利斯 (泳手)：退役西班牙泳手。
* 大衛·山齊士·莫拉利斯：古巴同智利警察。
* 法蘭克莫拉利斯：美國聖公會神父。
* ：多位
* 柏保路·莫拉利斯：美國泳手。
* 柏保路·莫拉利斯·皮利斯：委內瑞拉棒球員。
* 拉蒙莫拉利斯：墨西哥足球員。
* 路易斯·迪·莫拉利斯：西班牙畫家。
* 阿馬度莫拉利斯：波多黎各標槍手。
* ：菲律賓歌手、女演員同模特。

## 地名
* 莫拉利斯 (危地馬拉)
* 莫拉利斯區：喺秘魯聖馬田省。
* 莫拉利斯峯：南極洲嘅山
卡路士·莫拉利斯·山度士

（；）係退役嘅巴拉圭足球員，亞松森人，司職中場，1985～2006年間效力過瓜拉尼等12間足球會，1997～1998年間入選過國家隊踢過世界盃。

## 註

## 連出去
*Argentine League statistics 
*BDFA profile
馬馬杜·巴

**馬馬杜·巴**可以係：
*馬馬杜·巴 (塞拉利昂)（；1977～2016）：塞拉利昂足球員。
*馬馬杜·巴 (塞內加爾)（；1985～）：塞內加爾足球員。
*馬馬杜·巴 (畿內亞)（；1988～）：畿內亞足球員。
馬馬杜·巴 (塞拉利昂)

**馬馬杜·巴**（；，；）係塞拉利昂嘅足球員，北方省卡巴拉人，司職攻擊型中場同埋前鋒，效力過咸史達斯、洛格倫體育、全南天龍、廈門藍獅、浙江綠城、艾卡迪沙、等7間出名嘅足球會。2000～2008年入選過國家隊踢波。

馬馬杜·巴喺2016年9月21號喺自由城揸車時發生車禍，俾部卡車撞到炒車死咗，終年39歲。

## 攷
* 
* 

## 出面網頁
*Profile and stats - Lokeren

類:足球員
類:塞拉利昂人
類:杭州綠城球員
類:交通意外死者
馬馬杜·巴 (畿內亞)

**馬馬杜·巴**（；，；）係畿內亞足球員，柯那克里人，司職中場。佢亦入選過畿內亞國家男子足球隊踢波。

## 出面網頁

* Player profile 

類:足球員
類:畿內亞人
東海路 (佛山順德)

**東海路**（）係中國廣東佛山嘅西南-東北走向道路，喺順德區龍江鎮，西南邊從永安路同中南路嘅交界開始，一直向東北去到登東公路同東頭路嘅交界。

## 敘述
全長1.1km，闊19m，雙向4車道。

## 經過嘅道路
條路從西南到東北排，**加粗**嘅字係主幹道：
* 永安路、中南路
* 尚義北路
* 樂豐路
* **[[登東公路]]**、東頭路

類:佛山道路
類:順德
東海路 (佛山三水)

**東海路**（）係中國廣東佛山嘅東西走向道路，喺三水，西邊從水廠路同公園南路嘅交界開始，一直向東去到宏發南路。

## 敘述
全長393m，闊11m，雙向2車道。

## 經過嘅道路
條路從西到東排，**加粗**嘅字係主幹道：
* 水廠路、公園南路
* 工業路
* 宏發南路

類:佛山道路
類:三水
鄧伊婷

**鄧伊婷**（**Irina Tang**，），前藝名**鄧以婷**，原名**鄧議婷**，係香港女模特兒，亦係前香港女子組合Super Gear其中一位成員，而家係無綫電視女藝員。

## 簡歷
鄧伊婷以前喺同柴灣衛理中學讀書，讀嘅係文科。

鄧伊婷2012年加入女子組合Super Gear，2014年拆夥後，佢改藝名「鄧以婷」，主力拍電影。2016年，佢參選「大閘蟹小姐競選」而畀人談論，同年簽咗做無綫電視部頭合約女藝員，主力拍劇集，2020年再改用新藝名「鄧伊婷」。

2021年5、6月，鄧伊婷獲神秘金主喺紅磡海底隧道九龍入口同銅鑼灣大賣宣傳自己嘅戶外廣告而再度畀人談論，同年8月尾開始，鄧伊婷由無綫電視基本藝人合約改簽經理人合約藝員。

## 演出作品

### [[電影]]
*2014年：《奇緣灰姑娘》 飾 外賣妹
*2015年：《踏血尋梅》 飾 被兜搭少女
*2016年：《施壓者》

### [[電視劇]]（[[無綫電視]]）
*2016年：《幕後玩家》 飾 面試者
*2016年：《乘勝狙擊》 飾 丁權妹
*2017年：《同盟》 飾 柳澤成助理（第5、17、18集）
*2017年：《誇世代》 飾 辣妹 （第6集）
*2017年：《溏心風暴3》 飾 寶怡
*2018年：《三個女人一個「因」》 飾 市民初戀（Kiko）（第11-12集）
*2018年：《果欄中的江湖大嫂》飾 Gigi（第28集）
*2018年到而家：《愛·回家之開心速遞》飾 志玲（第301集）、Pinko（第472集）、Latte (第1316集至今）
*2018年：《兄弟》飾 Connie（第4-5集）
*2019年：《白色強人》飾 舞娘（第13集）
*2020年：《黃金有罪》飾 Lulu
*2020年：《迷網》飾 Brenda
*2020年：《C9特工》飾 Kennis（第1集）
*2020年：《踩過界II》飾 律師
*2021年：《陀槍師姐2021》飾 美女（第10集）
*2021年：《伙記辦大事》飾 Suki（第24-25、29集）
*2022年：《白色強人II》飾 廖凱欣
*2022年：《愛上我的衰神》飾 使者
*2022年：《十八年後的終極告白2.0》飾 李明欣

### [[電視節目]]（[[無綫電視]]）
*2016年：《姊妹淘》嘉賓
*2016年：《》助手
*2016年到依家：《安樂蝸》主持
*2018年：《3日2夜》（第二輯） — 第1-2集（郵輪假期篇）、第15-16集（日本鳥取篇）
*2018到2019年：《今期流行》主持
*2018到2021年：《港生活·港享受》主持
*2019年：《搵食飯團》主持
*2019年：《大灣區活好D》主持
*2019年：《3日2夜》（第三輯） — 第19-20集（日本島根篇）
*2019年：《眼睛去旅行》

### 網上節目（[[Big Big Channel|B.Duck Television]]）
*2017年：《比堅尼拯救隊》主持
*2017年：《美女廚房》（第2集主持助手）
*2017年：《Godlike Girls 傳說女神育成計劃》

### [[廣告]]代言
* Emmanglebeauty
* 永華堂冬草夏草膠囊
* 富昌金融
* 助助身茶
* 藍星戰記

### [[廣告]]
* TimTam朱古力
* Go Japan 
* 琥珀美容
* Disneyland 
* Owell 乾衣袋

## 參考資料

## 出面網頁
*
*
*
*
鍾雨璇

**鍾雨璇**（藝名**O3**，），原名**蘇慧恩**（**Ophelia So**），係香港創作歌手兼模特兒，亦係第46屆工展小姐冠軍，依家係 Sheen Focus Entertainment 旗下藝人。

## 簡歷
蘇慧恩先後讀過中華基督教會基華小學、香港神託會培敦中學、藍田聖保祿中學、澳洲昆士蘭大學工商管理系學士，同愛爾蘭國立都柏林大學學院市場學學士。

蘇慧恩2009年參加過無綫電視歌唱比賽《超級巨聲》入唔到圍，2011年選香港小姐都係廿強止步，到2012年贏到工展小姐冠軍。2013年到2015年，佢喺亞洲電視做過節目同報過娛樂新聞。2016年，佢參選「大閘蟹小姐競選」而俾人談論，最後佢以熱門姿態當選。

2016年11月27號喺九龍灣國際展覽中心Music Zone舉行首個音樂會「『賞‧激想』 2016夢想啟航演唱會」，全場滿座，邀請嘉賓分別有黃健東，應昌佑同可嵐，演出獲名製作人溫應鴻盛讚。

2018年2月接受報章訪問坦承喺香港搵食難，去咗大陸夜場賣唱，月入頗豐。

2018年12月7號喺九龍灣國際展覽中心Music Zone舉行第二個個人音樂會「Treasure of Love」慈善音樂會，全場滿座，邀請到小肥、Heartgrey、DJ Cardo等明星陣容助陣。

2021年6月，喺推出新歌《Save a Life》嘅同時，宣布改自己個名做鍾雨璇。

## 演出
### 電視節目（ViuTV）
*2017年：《激玩日本鳥取 Go! Go! Go!》主持
*2020年：《Chill Club》第20集嘉賓
*2022年：《尾二一屆口罩小姐選舉》參賽者
*2022年：《戀講嘢》第68集嘉賓
### 電視節目（奇妙電視 / 香港開電視）
*2017年：《吾男吾女》第13集嘉賓

## 派台歌成績

*（*）表示仲喺榜度
*（-）上唔到榜
*（×）代表冇派去嗰個台

## 參考

## 出面網頁
*
*
*
*
唐碧霞

**唐碧霞**（，），外號「碧霞老師」，係香港堪輿學家、專欄作家、女模特兒、主持人、演員。十五歲拍攝第一個廣告後，就入行做模特兒，又做過now TV節目主持，因為參選2016年香港小姐競選成為大熱後退選而出名，2018年正式進入玄學界及賽馬界。

2020年佢推出咗「唐碧霞牛年運程書」、「馬徒勝經」兩本著作，2021年推出第三本著作「唐碧霞虎年運程書」，因廣受歡迎，2022年推出第四本著作「唐碧霞兔年運程書」，進一步增加知名度同埋喺玄學界嘅地位。

## 簡歷
唐碧霞以前讀新生命教育協會呂郭碧鳳中學，十幾歲嗰陣已經對紫微命理、玄學好有興趣，曾經向風水師曾景成學習鐵板神數，另外再拜師吳佩孚。佢喺2008年出道做模特兒，因其甜美笑容被稱為「C cup陳自瑤」。。2015年加入now TV，做過體育節目《Everyday》主持，去到同年尾辭職，備戰第二年嘅香港小姐競選。佢雖然有報名參選，亦都係大熱佳麗，但最後因為要繼續讀書，所以決定退選香港小姐。

其後佢喺2016年加盟黃偉文所創立嘅電影公司，成為旗下藝人，主力發展電影、電視劇同主持。佢喺2017年取得英國布拉德福德大學工商管理學士學位。同年參與由協盛協豐（00707）旗下公司星鉑企業同星淘集團聯合打造嘅網絡劇《奪命島》，於2016年12月16號進行開鏡儀式，擔任第二女主角，正式加入娛樂圈。

唐碧霞自少就對玄學有濃厚興趣，並擅長風水、子平八字、易經占卜、三世書、紫微斗數、面相、掌相、流年運程等。曾經接受過不同的傳媒報道及採訪，包括電視廣播有限公司（TVB）、Viu TV、香港電台電視、新城電台《瑪利嘉兒》東周刊、東方日報、南華早報、星島日報、明報、東方新地、澳門日報等。

## 參考

## 出面網頁
*
*唐碧霞嘅Facebook頁
*唐碧霞嘅YouTube頁
*唐碧霞嘅網站
鄭伊琪

**鄭伊琪**（**Wayii Cheng**，）係香港女模特兒，2014年工展小姐季軍，2021年最後一屆口罩小姐選舉冠軍。

## 簡歷
鄭伊琪2010年拍咗一個日本食品廣告後而開始多人識，到2014年佢參選工展小姐，最後攞到季軍。2016年，佢參選「大閘蟹小姐競選」而畀人談論。

2021年鄭伊琪參選ViuTV搞嘅《最後一屆口罩小姐選舉》，代號「浩南」，入圍總決賽八強，最終攞到冠軍同服裝與口罩配搭獎，做咗「雙料冠軍」，跟住做埋ViuTV嘅合約藝員。

## 演出作品
### 電視節目主持（[[ViuTV]]）

### 電視節目演出（ViuTV）

### 電視劇（ViuTV）

### 電影

## 參考

## 出面網頁
*
*
*MakerVille - 鄭伊琪
爸媽不在家

《**爸媽不在家**》（，粵文意思：阿爸阿媽唔響屋企）係一部2013年嘅星加坡電影，由陳哲藝執導，楊雁雁、陳天文、、許家樂主演。

## 演員表
*楊雁雁 飾 懷孕嘅母親
*陳天文 飾 父親
* 飾 菲律賓籍女傭
*許家樂 飾 家樂

## 出面網頁
*
馬馬杜·巴 (塞內加爾)

**馬馬杜·巴**（；，；）係塞內加爾足球員，司職守門員，而家效力緊博阿維斯塔。從2009年開始入選過塞內加爾足球代表隊踢波。

## 出面網頁
* Bâ, Mamadou NATiONAL FOOTBALL TEAMS
* M. Ba SOCCERWAY

類:塞內加爾足球員
類:足球守門員
王姝迪

**王姝迪**（，**Sudi Wong**，），係香港女模特兒，主力拍廣告，作品包括Xbox、Panasonic同大金冷氣等等。2016年，佢參選「大閘蟹小姐競選」而畀人談論。

## 參考
張珺

**張珺**（**Alia Cheung**，）係香港女模特兒，亦係保險顧問。佢曾經參加「高達最受歡迎美少女」比賽攞到冠軍，亦拍過銀行同化妝品廣告。2016年，佢參選「大閘蟹小姐競選」而畀人談論。

## 參考

類:香港保險界人士
韃靼人

**韃靼人**係突厥人嘅其中一個族群，發源自蒙古高原，估計全球約莫有6百萬人，唔少人用韃靼文。韃靼人其中一個主要分支係蒙古人。
哈薩克人

**哈薩克人**係突厥人嘅其中一個族群，發源自哈薩克，估計全球約莫有1,500萬人，主要用哈薩克文。
烏茲別克人

，古書叫**月即別人**（），係突厥人嘅其中一個族群，發源自烏茲別克斯坦，估計全球約莫有3,000萬人，主要用烏茲別克文，信回教遜尼派。作爲中國法定民族，中國官方名係同音嘅**烏孜別克族**。
鄂溫克人

**鄂溫克人**，又譯**埃文基人**，係發源自俄羅斯西伯利亞嘅一個族群，估計全球約莫有7萬人，主要用鄂溫克文。
404不存在的國落

《**404不存在的國落**》（粵語字面翻譯係**404唔存在嘅國落**；）係香港電視娛樂製作嘅遊埠節目，2016年9月13號開始逢禮拜三到四22:00-22:30喺ViuTV播，主持係岑樂怡、吳蚊蚊，嘉賓係。節目安排兩位主持遊世界上幾個唔被主流國承認嘅國家。

## 每集一覽

## 註

## 相關節目
*《404之異國二域》

## 出面網頁
*ViuTV：404不存在的國落
啪啪聲，太好聽

《**啪啪聲，太好聽**》（**Talker: Inside Out**）係香港電視娛樂製作嘅清談節目，2016年9月11號到2017年8月6號逢禮拜日23:30-00:00（晚吹時段）喺ViuTV播出，主持係鄧洢玲、梁梓禧。每集節目都會講同性有關嘅主題。另外第47、48集因為同性侵犯有關，所以改名叫《**啪啪聲，唔好聽**》。

皆因節目監製鄭寶榮喺2017年7月俾無綫電視嘅Big Big Channel撬咗過檔，所以節目只係拍到48集，ViuTV安排由另一製作團隊同主持陣容嘅新節目《啪啪Channel》接檔。

## 每集一覽
### 2016年

### 2017年

## 出面網頁
*ViuTV：晚吹 - 啪啪聲，太好聽
喜·雙飛

《**喜·雙飛**》（**Double Happiness**）係香港電視娛樂製作嘅遊埠節目，2016年9月23號開始逢禮拜五喺23:45 - 00:15（實驗電視時段）喺ViuTV播，主持係前樂隊Zen主音歌手黃和興同埋少女組合CYAN兩位成員Cherry（小車）、Connie。節目主持會去日本岡山、沖繩、四國玩。

節目名係粵語俗語「起雙飛」嘅諧音，通常指一男兩女喺埋一齊。

## 每集一覽

## 出面網頁
*ViuTV：喜·雙飛
列特

**列特**可以係：
* 米高列特：美國NBA籃球員。
* 莊·史各特·列特：美國政治人物，美軍
* 瑪莉列特：美國政治人物
* 蘭柏特列特：美國田徑教練
* 丹娜列特：美國政治人物
* 亨利列特：美國足球教練
* 占士列特：美國足球教練
* 蘭茜列特：美國女模特兒
* 威廉列特：美國商業家，國際遊戲科技公司（IGT，1975年成立，2015年執笠）創始人。
* 雲斯列特：美國橄欖球員
* 沙朗列特：美國女歌手
雲斯列特

**雲斯列特**（；，；）係美國嘅美式足球員，司職防守型前鋒，田納西州人，效力過、堪薩斯城酋長、新英倫愛國者、等欖球會。

## 出面網頁

*Kansas City Chiefs bio
*Liberty Flames bio
*New England Patriots bio

類:美國運動員
塔吉克族

**塔吉克族**係發源自塔吉克嘅一個族群，估計全球約莫有1.6到2千萬人，主要用波斯文嘅塔吉克文。
吉爾吉斯人

**吉爾吉斯人**係突厥人嘅其中一個族群，發源自吉爾吉斯，估計全球約莫有450萬人，主要用吉爾吉斯文。
蹄兔

**蹄兔**（*Procavia capensis*）係蹄兔科嘅哺乳動物，亦係**蹄兔屬**（*Procavia*）嘅唯一品種。蹄兔原產南非，有短耳同短尾。
紋腹鼬

**紋腹鼬**（*Mustela africana*），又叫**非洲鼬**、**亞馬遜鼬**，係鼬屬嘅哺乳動物。雖然個學名係解做非洲，但紋腹鼬實際原產南美洲嘅亞馬遜雨林地區。
亞馬遜雨林

**亞馬遜雨林**係全世界最大嘅雨林，喺南美洲北部亞馬遜河流域嘅亞馬遜盆地入面，佔地超過550萬平方公里，大部份都喺巴西領土範圍。
深圳電視台法治頻道

，簡稱**深圳法治頻道**，係深圳廣播電影電視集團嘅一間已經停止廣播嘅電視頻道，2014年11月8號開播，2016年9月16號01:57停播。

頻道從開播到停播期間，凈限深圳地區先可以收到呢個台。

## 史
2014年9月，深圳地區為咗打造更加好嘅法治化環境，而轉成一流法治嘅深化改革地位，最後喺同年11月8號開播法治頻道。初期嗌過**法治沙頭角頻道**，期間推出咗《法治時空》同埋《熱點對對碰》嘅法治評論節目。後嚟無耐改名做法治頻道嚟加強法治宣傳。

從2016年9月15號晚黑開始，當日播出嘅節目片尾時發佈咗公告，話頻道因為技術性原因而喺第二日凌晨停播。具體講嘅「技術性原因」可能係同央視、各地衛視、重有網上媒體嘅衝擊，令地面頻道逐漸失去優勢。另一種原因係同頻道未經廣電總局審批有關。

2016年9月16號01:57，深圳法治頻道播完拜拜圖之後，正式變成彩條信號帶「停播」字樣嘅畫面。

## 註

類:深圳電視台
類:停播咗嘅電視台或頻道
香鼬

**香鼬**（*Mustela altaica*），又叫**山鼬**，係鼬屬嘅哺乳動物。香鼬原產東亞到中亞一帶嘅山區，包括哈薩克、西藏、蒙古、西伯利亞等地。
細貓頭鷹

**細貓頭鷹**（*Athene noctua*），又叫**小貓頭鷹**，學名**縱紋腹小鴞**，係鴟鴞科小鴞屬嘅貓頭鷹。細貓頭鷹原產歐亞大陸嘅溫帶地區。
友愛路

**友愛路**可以係：
*友愛路 (廣州)：喺廣東廣州越秀區
*友愛路 (香港)：喺香港屯門
*友愛路 (南寧)：喺廣西南寧西鄉塘區同興寧區
*友愛路 (上海)：喺上海青浦區
*友愛路 (鄭州)：喺河南鄭州中原區
*友愛路 (唐山)：喺河北唐山古治區
*友愛路 (九江)：喺江西九江武寧縣
*友愛路 (聊城)：喺山東聊城東昌府區
*友愛路 (濰坊)：喺山東濰坊濰城區
*友愛路 (漢中)：喺陝西漢中漢台區
*友愛路 (重慶)：喺重慶奉節縣
*友愛路 (樂山)：喺四川樂山峨嵋山市
*友愛路 (南通)：喺江蘇南通，有2條。
*友愛路 (寧波)：喺浙江寧波慈溪市。
*友愛路 (西寧)：喺青海西寧湟中縣。
友愛路 (廣州)

**友愛路**（）係中國廣東廣州嘅道路，喺越秀區華僑新村，西南邊從和平路同愛國路嘅交界開始，一直向東北去到團結路。成條路似隻鉤噉。

## 敘述
全長610m，闊7m，雙向2車道。

## 經過嘅道路
條路從西南到東北排，**加粗**嘅字係主幹道：
* 和平路、愛國路
* 原道路
* 團結路

類:廣州道路
市鎮 (越南)

**市鎮**（；），簡稱**鎮**，喺越南屬第三級政區，係縣轄下嘅獨立政區，類似於中國嘅鎮。同鎮一樣喺縣之下管轄嘅政區有社。

類:越南政區
棕地 (香港)

**棕地**喺香港，跟政府嘅定義，係指新界鄉郊地區入面有工業活動嘅農地，通常相對平坦同比較容易到。棕地上面嘅工業活動包括露天貯物、港口後勤設施、工業工場、物流作業、回收場、建造機械同物料貯存等等，多數都唔配合周圍嘅環境。

根據2018年土地供應專責小組調查結果顯示，香港社會主流民意都希望可以善用棕地。政府話喺洪水橋同元朗南嘅棕地可提供大約629公頃嘅可發展土地，可以起86,100個住宅單位，佔政府未來10年提供48萬個單位嘅目標嘅17.9%。不過，唔少社會人士都批評政府對發展棕地唔夠積極，寧願發展綠化用地同非原居民村，都唔敢郁棕地。

## 參考

## 睇埋
*棕地
*橫洲 (元朗)
鎮

**鎮**（）係一類聚落（居民點），喺一啲國家係專門政區。喺中文入面，聚落意義上嘅鎮叫「鎮」，又有諸如**市鎮**（）、**城鎮**（）、**鄉鎮**（）、**集鎮**（）呢類名；政區意義上嘅鎮叫，簡稱做**建制鎮**。

聚落意義上嘅鎮，係指人口上少過城市嘅聚居區，有供水、供電、排污、公眾設施呢啲配備，有教育、飲食、娛樂、商貿嘅職能、對週邊有經濟影響，而當地居民多數從事農業以外嘅職業。政區意義上嘅鎮，喺各國有唔同嘅定義、標準。英文翻譯中文嘅「鎮」時，經常譯做town或者small city。

類:鎮
友愛路 (香港)

**友愛路**（）係香港嘅道路，喺新界屯門友愛邨，從青愛路開始，一直去到屯門鄉事會路。成條路似英文字母「C」樣。

## 敘述
全長720m，闊7m，1車道。

## 經過嘅道路

條路從西南到東北排，**加粗**嘅字係主幹道：
* 青愛路
* **[[屯門鄉事會路]]**
* 愛勇街
* 愛勇街
* **[[屯門鄉事會路]]**、青愛路

類:屯門區街道
鎮 (搞清楚)

**鎮**（）除咗指一般嘅鎮外，可以係：
*鎮 (軍事)，軍事上設嘅鎮
*鎮 (中華人民共和國)，中華人民共和國嘅政區鎮
*鎮 (中華民國)，中華民國嘅政區鎮
*鎮 (越南)，越南嘅政區鎮
*町，日本嘅政區鎮
*新英格蘭鎮（New England town），美國新英格蘭當地政府組成基本單元
哮喘

**哮喘**（）係種慢性氣管炎，病發時會扯蝦、咳同好難唞氣。呢隻病嘅成因係由基因同環境一齊影響嘅。

## 睇埋
*扯蝦
*好難唞氣

## 攷
發炎

**發炎**，學術上又叫**炎症**，簡稱**炎**，係生物組織受到損傷或者病原體等等嘅刺激而引發嘅生理反應，症狀包括紅腫、發熱、痛。
寶潔

**寶潔**（；，簡稱P&G，）係美國一間衞生用品及醫療保健公司，總部喺俄亥俄州辛辛那提，1837年10月31號成立。

## 出面網頁
* 寶潔
* 寶潔香港
* 寶潔中國
鎮 (中華民國)

**鎮**（）係中華民國嘅第三級政區。

喺中華民國，鎮同縣轄市、鄉一樣，係臺灣最底下嘅政區。1999年1月25號公佈《地方制度法》，其中第三條規定鎮位於縣之下（而縣隸屬省呢個一級政區）。

不過呢部法規無明確規定建制鎮嘅設置標準，所以一般沿用1999年之前嘅舊標準，不過鎮嘅合併就要依法重新規劃。通常鎮繁榮過鄉，不過一啲成立得早啲嘅鎮會因為產業沒落，反而家下人少過鄉。比如舊時臺北縣瑞芳鎮（今日嘅新北市瑞芳區）曾經以礦業盛極一時，家下啲礦挖曬後，啲人散曬，反而開初人口少過佢嘅鄉（比如土城、中和）重早過佢升為市（縣轄市）。（提點下，2010年臺北縣升為直轄市新北市嘅時候，臺北縣舊轄嘅縣轄市、鎮、鄉都變曬做市轄區。）

另外，高雄縣林園鄉試過想改制爲鎮，不過失敗咗，後來高雄縣同高雄市合併，佢就變咗做市轄區（林園區）。

類:中華民國政區
炎

**炎**，唐字，指：

## 本義
* 形為火上加火，火光旺而上升。說文、「火光上也。」

## 物理
*熱
*焚
*焰

## 醫
*發炎，免疫反應，或紅或熱。

## 人
*炎帝
*炎氏

## 地理
*炎天，南方
*炎風，東北風
*炎夏，夏

## 傳說
*炎人國，楚之南
肝硬化

**肝硬化**係指個肝因為長期受損而逐漸纖維化，令到個肝唔可以正常運作。而肝硬化最常見嘅成因包括酗酒、乙型肝炎、丙型肝炎同非酒精性脂肪性肝炎等等。
柏金遜症

**柏金遜症**，又叫**柏金遜病**，係種慢性中樞神經系統退化嘅病，主要影響病人嘅活動能力，好多時都會手震腳震，行路都有困難。雖然呢隻病多數出現喺老人家，但一樣有後生仔有呢隻病。
校運會

**校運會**，香港多數叫**陸運會**（英文：**Athletic Meet**），係學校搞嘅運動會，入面有唔同類型嘅田徑比賽。

## 睇埋
*水運會
佳能

**佳能**（），原名**精機光學研究所**，係日本一間電機公司，1937年成立，總部喺東京，靠賣相機起家。

公司英文名本來係指觀音（，），串 （舊寫，），1935年做商標登記嗰陣決定改用近音英文字，取意 ｢正典｣、｢規範｣、｢標準｣，當時並唔係公司名，而係型號名，1947年先正式改名 。

## 睇埋
*Nikon
*Pentax

## 攷
戴偉

**戴偉**可以係：
* 戴偉 (香港)，香港音樂人、電影配樂師
* 戴偉 (江蘇)，江蘇城管，泰州十佳城管
* 戴偉 (大明)，大明科舉人物
關節炎

**關節炎**係指關節嘅軟骨或者結締組織嘅發炎，會令到關節痛，唔可以靈活郁，嚴重會搞到關節變形。
## 睇埋
*痛風
痛風

**痛風**，學術上又叫**代謝性關節炎**，係關節炎嘅一種，多數影響到腳板，起因係血液入面累積咗太多尿酸。
戴偉 (江蘇)

**戴偉**（；；）係中國大陸嘅一位城管兼警察，江蘇泰州人，做過泰州市城市管理行政執法局海陵大隊嘅副大隊長同埋副局長。攞過2012年泰州市城市管理局先進個人、2013年度泰州市城市管理局優秀共產黨員、2014年泰州市城市管理局先進個人，2014年泰州市創建全國文明城市突出貢獻個人同埋2014年泰州市「十佳城管衛士」嘅獎。

戴偉喺2016年9月21號08:30（UTC+8）上到海陵區城管分局6樓嘅樓頂後跳樓自殺死咗，終年40歲。

## 攷
* 江蘇一城管副局長跳樓自殺 生前多次被評先進 澳亞網 （2016-09-23）
* 城管副局长自杀 參政消息 （2016-09-23）
* 江苏泰州海陵城管副局长戴伟简历资料 办公室跳楼自杀 闽南网 （2016-09-23）

偉
類:江蘇人
類:中國警察
類:自殺者
恆福路 (廣州)

**恆福路**（）係中國廣東廣州嘅西南-東北走向道路，喺越秀區，西南邊從麓湖路開始，一直向東去到永福路。

## 敘述
全長1.9km，闊45m，雙向6車道。

## 經過嘅道路
條路從西南到東北排，**加粗**嘅字係主幹道：
* 麓湖路
* 恆安路
* 橫枝崗路
* 淘金北路
* 永泰路
* 橫枝崗路
* 永福路

類:廣州道路
恆福路 (中山)

**恆福路**（）係中國廣東中山嘅南北走向道路，北邊從東興東路開始，一直向南去到廣珠城際鐵路嘅橋底。

## 敘述
全長1km，闊8m，雙向2車道。

## 經過嘅道路
條路從北到南排，**加粗**嘅字係主幹道：
* **[[東興路 (中山)|東興東路]]**
* *冇名道路*

類:中山道路
陳意嵐

**陳意嵐**（，）係香港混血女演員，有四分一英國血統。佢2012年出道，初頭拍舞臺劇，跟住拍埋電影，當中比較出名嘅演出係《選老頂》。2016年夏季，佢參選ViuTV選美節目《美選D.n.A》，入圍最後八強。

## 演出作品
### 電影
*2015年：《同班同學》
*2016年：《兇手還未睡》 飾 Amy
*2016年：《選老頂》
*2017年：《春嬌救志明》

### 電視節目（ViuTV）
*2016年：《美選D.n.A》參賽者

### 電視劇（ViuTV）
*2024年：《法與情》 飾 李嘉文（第14集）

### 網絡劇集
*2018年：《向西聞記 》 飾 Eva

## 出面網頁
* 
* 
* 
* 
*
聖誕玫瑰屬

（學名：），又叫**嚏根草屬**、**鐵筷子屬**，係毛茛科下面嘅一個屬，入面大概有20個種。

## 屬下品種
* 聖誕玫瑰

類:毛莨科
迪恩馬列茨

（，；），又譯，係塞爾維亞嘅單車手，洛兹尼察人，2009年加入車壇，2015年參加過塞爾維亞國家單車賽同埋晉江單車公開賽，分別攞到第五同埋精英組亞軍。

2016年9月25號，馬列茨喺第四屆武夷山國際騎遊大會第二日比賽，踹到賽程16km標記位同其它單車手撞車，跌到重傷。醫護團隊第一時間送佢到醫院搶救，但最後證實不治，終年25歲。事發後，武夷山國際騎遊大會賽事組委會正式宣佈停辦比賽。

## 攷
* 第四届武夷山国际骑游大会一外籍车手重伤身亡 中國新聞網 （2016-09-25）
* ПОГИНУО БИЦИКЛИСТА ДЕЈАН МАРИЋ СРНА (2016-09-25)
* KOBNA TRKA U KINI Poginuo srpski biciklista Dejan Marić! BLIC SPORT (2016-09-25)
* Road race in China halted after European pro dies in crash Sticky Bottle (2016-09-25)
* During the race in China killed 25-year-old Serbian racer News Israel today (2016-09-25)

類:塞爾維亞人
類:單車手
類:交通意外死者
臺灣省道

**臺灣省道**係中華民國臺灣省同埋原屬臺灣省嘅幾個直轄市嘅主要公路系統，一共有94條省道，其中19條係快速公路，其餘75條係一般公路。
臺1線

**臺1線**，全名**中華民國省道臺1線**，俗名**縱貫公路**、**西部幹線**，係中華民國其中一條臺灣省道，沿臺灣西部起，由臺北市中正區去到屏東縣枋山鄉，全長461.081公里，係全境第二長。
西部幹線

**西部幹線**係臺灣鐵路管理局一組喺臺灣西部嘅鐵路線，由呢幾條線組成：
* 縱貫線
** 北段
** 海岸線
** 南段
** 臺中線
** 成追線
* 屏東線

## 睇埋
*東部幹線
羅拔海萊因

**羅拔 海萊恩**（英文：**Robert A. Heinlein**，），美國科幻小說作家，稱之為科幻先生（Mr. SF）。

海萊恩係第一個科幻小說作家，作品打入主流雜誌；比如《星期六晚郵報》（1940年代尾）。佢嘅長篇科幻小說，由1960年代之後幾十年，相當好賣，同阿西莫夫、卡奇合稱「科幻三巨匠」。

海萊恩作品題材包括：個人自由同自力更生嘅重要，人對社會嘅義務，有組織宗教對文化同政府嘅影響，同埋社會箝制不落俗套者。佢推測太空旅行對人類文化同習俗嘅影響。

佢嘅作品裏頭，對科學同工程嘅描述，相當可信，提高咗科幻作品嘅水平同標準。贏得五次星雲獎，1975年獲得星雲獎第一屆科幻大師獎、贏咗七次雨果獎（其中三次係追授）。

## 攷
海港城

**海港城**可以係：
* 海港城 (香港)：香港嘅寫字樓。
* 海港城 (廣州)：廣州嘅百貨商場。
橫枝崗路

**橫枝崗路**（）係中國廣東廣州嘅西南-東北走向道路，喺越秀區，西南邊從恆福路開始，一直向東北去到廣園中、東路同雲泉路嘅交界。

## 名
條路因為喺橫枝崗而改成噉嘅名。

## 敘述
全長2.1km，闊8～20m，雙向2～4車道。馬路西南窄東北闊。

## 經過嘅道路
條路從西南到東北排，**加粗**嘅字係主幹道：
* 恆福路（麓湖公園南門附近）
* 恆福路（淘金家園後邊）
* 麓湖路
* 廣園中路、廣園東路、雲泉路

類:廣州道路
橫枝崗

**橫枝崗**（）係中國廣東廣州嘅地名，喺越秀區東北角嘅麓湖公園附近。

## 名
個村因為大清開村時，隔籬個崗仔樣似水橫枝而改成噉嘅名。

## 特色
個村附近都係城中村地帶，從1950年代開始，個村發現咗好多個墓群，從2000年6月到2006年11月為止，發現咗夾埋49座從西漢到大清嘅墓葬，重發掘咗墓上之墓、棺上之棺嘅怪現象。舊時橫枝崗屬墳場地帶，而家屬醫療一條街嘅地區。

## 攷
* 登峰街“城中村”的历史文化资源 广州地情网

類:廣州地理
貝殼

**貝殼**，係貝類軟體動物身體外面嘅堅硬保護外層，通常特別指喺貝死咗之後嘅空殼，好多時都畀浪衝上海灘。
劉禹錫

**劉禹錫**（；），字**夢得**（），係大唐官員同詩人。佢自身自稱出身自中山（河北省定州市），而傳記寫話出身自彭城（江蘇省徐州市）。老來佢同白居易唱和最多，所以並稱爲**劉白**，白居易贈佢詩號**詩豪**（）；因爲做過太子賓客，所以稱呼做**劉賓客**（），又因爲做過祕書監、檢校禮部尚書，所以稱呼做。

## 小傳
劉禹錫出生喺代代都出儒學者而有名嘅家族，關於佢嘅家世來歷講法比較多。19歲，劉禹錫去到京都長安（而家陝西省首府西安）嘅學校讀書。793年（貞元九年）21歲時，佢及第進士，之後又過埋博學宏辭科。

佢做過淮南節度使杜佑轄下嘅書記。之後，佢入到中央政界，同同年進士嘅柳宗元一齊加入嘅黨派，呢個黨派歷經德宗末期嘅貞元年間到順宗期，期間推進政治改革（805年嘅永貞革新）。當中劉禹錫擔當財政方面，因爲佢角色重要，佢同王叔文、王伾、柳宗元一齊並稱爲「二王劉柳」。太過急激嘅改革令佢樹起好多政敵，譬如武元衡。無過幾耐，喺宦官嘅壓力下，在位得八個月嘅順宗退位，然後憲宗即位，武元衡呢班守舊派嘅勢力再盛，王叔文一跣腳就冧咗臺、降咗職，劉禹錫亦遭左遷，任命爲連州（廣東省連州市）刺史，不過喺途中又降格爲朗州（湖南省常德市）司馬，呢一年佢33歲。呢陣時黨派中其他緊要同道亦同樣左遷爲各地嘅司馬（八司馬事件）。喺朗州約九年間，劉禹錫沉浸喺文學度，呢度古來係楚地，佢從當地風俗度取材來作詩，作啲畀民衆祭祀用嘅歌詞（竹枝詞）。

815年（元和十年），佢召還返京都長安，但佢詠咗首關於玄都觀（道教場所）嘅詩，入面有揶揄政府主流派嘅內容，結果惹嬲咗當局權貴，又再貶爲連州刺史。之後歷經數地刺史，比如佢赴任過夔州（重慶市奉節縣）刺史同和州刺史，意味住佢畀人放逐多年。828年（大和二年）返去長安，拜命爲主客郎中。結果劉禹錫又再去玄都觀，又詠咗首詩作爲前回嘅續篇。不過呢次有宰相裴度保佢，免咗左遷，但之後裴度引退後，佢想去洛陽任職都唔得，832年（大和六年）外放爲蘇州刺史。因爲劉禹錫份人恃才傲物，性格狹窄，令佢嘅地位好唔安定。之後又做過太子賓客（即係做太子嘅賓客）、刺史。

晚年劉禹錫返去洛陽，做太子賓客呢個閒散官職。佢同白居易交往得好深，元稹未死前就已經經常唱和詩，死後由世稱「元白」轉爲「劉白」，白居易讚佢詩文神妙。到唐武宗時（在位：840年～846年），佢喺太子賓客之上加封檢校禮部尚書，係最後嘅官職，842年（會昌二年）以70歲壽終，贈戶部尚書。

佢嘅詩歌作品有《劉賓客集》，共40卷。

## 詩風
劉禹錫嘅抱負大，人生中又漂泊多年，所以佢心生對社會不公嘅激憤。爲此，佢作咗幾多詩表露心中嘅憤鬱，有啲係詠史來表白佢不屈嘅意志，有啲係詠物來指摘當時嘅政治腐敗。劉禹錫嘅左遷經驗，令佢詠嘅詩諷喻色彩強烈，尤其係樂府體嘅寓言詩。例如《聚蚊謠》，佢將中央政界嘅佞臣比喻成夏天時嘅蚊，呢啲蚊雖然係好細嘅存在，但聚埋一齊飛來飛去，煩人不但止重會傷人。但無論點，秋冬時嘅凍天一來，啲蚊就會絕跡，同樣呢班佞臣一失去天時之利，佢哋就會順勢凋落，呢首詩就係有噉樣嘅諷喻意味。此外呢類詩仲有《昏鏡詞》、《養鷙詞》、《讀張曲江集作》等，佢哋都包含呢啲特點。

佢嘅懷古詩亦好得讚賞，因爲呢啲詩都充滿滄桑雋永嘅悲傷情感。當中有名嘅有《烏衣巷》、《西塞山懷古》、《金陵懷古》、《蜀先主廟》。

另外，佢又爲各地唱嘅歌曲作新嘅歌辭。因爲曾經喺巴山楚水之地生活好耐，令佢心生對地方歌謠嘅熱愛。喺民間音樂浸染之下，作出唔少富於民歌情調、介乎雅俗嘅詩，清新質樸，真率自然。比如喺做朗州司馬時，當地嘅歌謠係用竹枝做和聲嘅，佢接住屈原學習民歌嘅傳統，根據民歌嘅調作出咗十幾篇《竹枝詞》，係有名嘅作品。之外佢又據調《浪淘沙》作咗九首詞。呢啲作品嘅風格就係由佢吸收、融和民歌之美而成。

總體來講，劉禹錫嘅詩歌明瞭、雄渾、節奏幾和諧。當時，佢及得上白居易，世人嗌佢哋做「劉白」，白居易亦贈佢詩號「詩豪」。

## 儒學
詩詞之外，劉禹錫又寫咗三篇《天論》，係呼應柳宗元《天說》嘅作品，係變革關於天嘅思考方式嘅先驅。佢嘅學說提出對從來沿襲嘅天人感應說嘅異議，認爲天只係按住佢本身嘅特性去生成萬物，而唔會理人世嘅事，否認神祕、有意志嘅天；而人有自己意識而運用自身嘅能力，依據法（法即自然法則）來制禦萬物，但又唔係對自然規律嘅干預。天同人兩者各有自己能力，都取代唔到對方。佢嘅學說深化咗無神思想，由此，佢畀人睇做「唐代樸素唯物思想家」。

## 作品舉例
呢度收錄劉禹錫三首代表作品。

## 參攷資料
*
*
*
*
*
*
*
*

## 攷

## 出面網頁

類:大唐詩人
類:大唐官員
類:浙江人
禹錫
沙漠

**沙漠**（），全名**沙質荒漠**（），係地球乾燥氣候影響下所產生嘅地貌，大約佔地球陸地整體面積嘅21%。沙漠地區一年平均降雨量一般低過250毫米(mm)，被沙質土壤冚住，植被稀疏。因為地表徑流稀少，喺明顯嘅風力作用下擁有獨特嘅地勢。
海港城 (廣州)

**海港城**（；）係中國廣東廣州嘅一間大型商場，2016年4月30號開業，位置喺越秀區大沙頭，沿江東路418號。佢既係廣州唯一一間一線臨江商業體嘅商場，又係海印商圈第一間有休閒娛樂嘅廣場。

## 性質
*樓層數：6層
*:地面×5　地下×2
*::1樓到6樓係商業經營場地
*::0樓、-1樓係停車場
*建築面積：25011平方米
*:商業場地建築面積：4300平方米

## 逳手同落成時間
商場喺2009年12月25號逳手起，2015年12月底起好，2016年4月30號開業。

## 入面嘅設施

## 連出去
* 港湾广场·海港城
* 港湾广场·海港城

類:廣州嘅商場
白人

**白人**，又稱**白種人**，係皮膚色淡嘅人種，通常都特別指高加索人，皆因嚟自西洋，所以又叫**西洋人**、**西人**、**洋人**。佢哋主要分佈喺歐洲、俄羅斯、北美、澳紐等地。
愛國路 (廣州)

廣東廣州有2條愛國路：
*愛國路 (廣州越秀)：喺越秀區華僑新村
*愛國路 (廣州白雲)：喺白雲區江高鎮
愛國路 (廣州越秀)

**愛國路**（）係中國廣東廣州嘅西南-東北走向道路，喺越秀區華僑新村，西南邊從和平路同友愛路嘅交界開始，一直向東北去到友愛路、團結路同埋原道路嘅交界。

## 敘述
全長240m，闊8m，1車道，凈畀從西南向東北行。

## 經過嘅道路
條路從西南到東北排，**加粗**嘅字係主幹道：
* 和平路、友愛路
* 原道路、團結路、友愛路

類:廣州道路
楊尚友

**楊尚友**（，）係香港廚師，亦做過飲食節目主持，最叻做破格菜式，綽號「**廚壇魔術師**」，曾經自創用燙斗烘多士、用西多士做雪糕。

## 生平
楊尚友喺毛里裘斯嘅華人家庭出世身，7歲去香港讀書，喺1986年到1992年就讀香港法國國際學校，之後喺1996年喺漢基國際學校度畢業。佢細個志願做廚師，15歲返毛里裘斯一間酒店餐館學廚，由洗碗切菜做起，之後瑞士洛桑酒店管理學院收咗佢，接受廚師訓練，重去過瑞士日內瓦同法國巴黎嘅餐廳打工。2001年讀完國際酒店管理學士課程就再返香港，創辦第一間DIY大阪燒餐廳。佢2006年讀完倫敦城市大學房地產投資碩士學位。

楊尚友返香港之後，積極參與電視幕前演出，比較出名嘅係做now TV煮食節目《煮角》其中一位主持。2016年，佢更有份做ViuTV電視劇《三一如三》其中一位單元主角，劇中做返廚師。

楊喺2015至2018年，每年幫港澳地區嘅麥當勞做顧問，研發新產品。

## 演出
### 節目主持
#### [[now TV]]
*2011-2012年：《煮角》
#### [[香港電台]]
*2011-2012年：《味之天下》（第二輯）
#### [[ViuTV]]
*2016年：《煮吧！換咗我阿媽》
*2016年：《阿美利堅無肉飯堂》
*2017-2018年：《煮吧！換咗我阿媽2》
*2020年：《辣伙頭》
*2020年：《辣伙頭·開火》
*2020年：《外餸》
*2022年：《嘥料》
#### [[無綫電視J2台]] / [[TVB Plus]]
*2022年：《呢鋪開乜：開火》
*2023年：《至尚生活》
*2023年：《奇蹟的罐頭料理》
*2023年：《Christian In Paris》
*2024年：《不如食豪D》
*2025年：《親民的品味》
*2025年：《老友記》

### 電視演出
#### ViuTV
*2020年：《今晚趁熱食》 第19集評判
*2022年：《娛論潮》 第37集嘉賓
*2023年：《究食狩獵王》第10集嘉賓

### 電視劇
#### ViuTV
*2016-2017年：《三一如三》 飾演 楊拓也（Christian）
*2019年：《Reboot》飾演 汪汪（汪Wong）

## 參考
*衛生署有「營」食肆運動 - 營人手記
*癲覆食材　穀甜湯
愛國路 (中山)

**愛國路**（）係中國廣東中山嘅東西走向道路，喺三角鎮，西邊從新涌路開始，一直向東去到民聯南路。

## 敘述
全長670m，闊12m，雙向2車道。

## 經過嘅道路
條路從西到東排，**加粗**嘅字係主幹道：
* 新涌路
* 蟠龍路
* 民聯南路

類:中山道路
愛國路 (深圳)

廣東深圳有2條愛國路：
*愛國路 (深圳羅湖)：喺羅湖區。
*愛國路 (深圳寶安)：喺寶安區。
愛國路 (深圳羅湖)

**愛國路**（）係中國廣東深圳嘅西南-東北走向嘅主幹道，喺羅湖區，西南邊從文錦渡嘅中興路同埋文錦中路嘅交界開始，一直向東北去到深圳水庫西邊嘅布心路、沿河北路同沙灣路嘅交界。

## 敘述
全長2.8km，闊48m，雙向8車道。

## 經過嘅道路
條路從西南到東北排，**加粗**嘅字係主幹道：
* 中興路、**[[文錦路 (深圳)|文錦中路]]**
* 華麗路
* **[[東門路 (深圳)|東門路]]**、**[[怡景路 (深圳)|怡景路]]**
* **[[沿河路 (深圳)|沿河北路]]**
* 太寧路
* 太安路
* **[[沿河路 (深圳)|沿河北路]]**、**[[布心路]]**、**[[沙灣路 (深圳)|沙灣路]]**

類:深圳主幹道
類:羅湖區
外國人

**外國人**喺法律上專指無嗰個國家嘅國籍嘅人。世界上有唔少國家都會有好多外國人，譬如美國。
## 睇埋
*移民
*外籍勞工
*歸化
愛國路

**愛國路**可以係：
*愛國路 (廣州)：喺廣東廣州，有2條。
*愛國路 (中山)：喺廣東中山。
*愛國路 (湛江)：喺廣東湛江霞山區。
*愛國路 (東莞)：喺廣東東莞。
*愛國路 (深圳)：喺廣東深圳，有2條。
*愛國路 (防城港)：喺廣西防城港防城區。
愛國路 (深圳寶安)

**愛國路**（）係中國廣東深圳嘅東西走向道路，喺寶安區松崗，西邊從東方路開始，一直向東去到曙光路同朝陽路嘅交界。

## 敘述
全長120m，闊18m，雙向2車道。

## 經過嘅道路
條路從西到東排，**加粗**嘅字係主幹道：
* 東方路
* 曙光路、朝陽路

類:深圳道路
類:寶安區
團結路

**團結路**可以係：
*團結路 (廣州)：喺廣東廣州，有2條。
*團結路 (梅州)：喺廣東梅州，有5條。
*團結路 (茂名)：喺廣東茂名信宜市。
*團結路 (東莞)：喺廣東東莞。
*團結路 (南寧)：喺廣西南寧，有3條。
*團結路 (防城港)：喺廣西防城港上思縣。
*團結路 (上海)：喺上海，有5條。
*團結路 (南京)：喺江蘇南京，有6條。
*團結路 (無錫)：喺江蘇無錫，有5條。
*團結路 (常州)：喺江蘇常州，有3條。
*團結路 (蘇州)：喺江蘇蘇州，有2條。
團結路 (廣州)

廣東廣州有2條團結路：
*團結路 (廣州越秀)：喺越秀區華僑新村。
*團結路 (廣州花都)：喺花都區花山鎮。
團結路 (廣州越秀)

**團結路**（）係中國廣東廣州嘅道路，喺越秀區華僑新村，兩邊同原道路接埋一齊，其中西邊係友愛路、愛國路同埋原道路嘅交界。成條路好似英文字母「A」噉。

## 敘述
全長510m，闊8m，1車道。

## 經過嘅道路
條路從西到東排，**加粗**嘅字係主幹道：
* 友愛路、愛國路、原道路
* 友愛路
* 原道路

類:廣州道路
Ben Sir學堂

《**Ben Sir學堂**》（）係香港電視廣播有限公司嘅文化節目，由香港語言學者歐陽偉豪做主持，配搭藝員胡鴻鈞、麥美恩、林穎彤、陳婉衡、周佩婷、駱胤鳴、朱智賢同溫家偉。呢個節目於2016年9月25號香港時間逢禮拜日夜晚22:30-23:00喺翡翠台播出，總共3集，亦喺MyTV限時提供網上節目重溫。

呢個節目主要用到輕鬆有趣嘅手法，探討香港嘅粵語諺語、潮語同埋粗口。

## 每集內容

## 相關節目
*《Ben Sir研究院》
*《Ben Sir睇樓團》

## 類似節目
*《開心詞堂》（亞洲電視製作）
周佩婷

**周佩婷**（，）係前香港無綫電視部頭合約女藝員，主要做無綫娛樂新聞台主播。佢亦有份做節目主持，包括翡翠台節目《Ben Sir學堂》同J2台節目《3日2夜》，當中《3日2夜》入面佢著住比堅尼游水衫展示身材，所以畀觀眾留意。

## 學歷
周佩婷2011年喺華英中學讀完中六之後去咗美國加州 De Anza College 讀書。讀華英中學嗰陣係校內排球隊成員。2014年喺 De Anza College 畢業就入咗聖地牙哥加州大學傳理系，去到2016年畢業。2018年至2019年喺香港教育大學讀教育言語及語言病理學暨學習障礙理學碩士。

## 演出
### 節目主持
*2016年開始：無綫娛樂新聞台主播
*2016年：《Ben Sir學堂》
*2017年：《3日2夜》第一輯第二季—澳洲篇
*2017年：《3日2夜》第一輯第三季—臺灣篇
*2019年：《3日2夜》第三輯—日本富山篇
*2020年：《到此一遊》主持（第3集）

### 電視劇
*2016年： 愛·回家之八時入席 飾 美女（第118集）
*2017年： 踩過界 飾 記者（第3集）
*2017年： 老表，畢業喇！ 飾 學生

## 參考

## 出面網頁
*

類:前無綫電視女藝員
暨大

**暨大**可以係以下其中一間大學：
* 暨南大學，由中國共產黨中央統戰部掌管嘅中國大學
* 國立暨南國際大學，臺灣其中一間國立大學
誰語爭鋒

**誰語爭鋒**（）係廣東南方衛視出嘅大型探討廣東地區範圍內，除圍頭話外嘅各種語言節目。入面主要圍繞宣傳廣東地區嘅粵語、客家話、閩南話系嘅潮汕話、汕尾話、雷州話啲語言文化，以趣味答題同遊戲互動方式表現咗廣東地區啲語言特色、歷史味道同文化特徵。呢部節目同時係唔識廣東地區語言啲人學粵語、客家話、潮汕同汕尾話嘅平臺。

部片亦係廣東廣電部門聯合華師大、暨大嘅語言學部門、廣東地區20個地級市嘅主播現場出題嚟挑戰參賽者嘅語言智慧。

## 季度
*第一季：2014年7月19號開播，2014年10月11號最後一集，總共13集。
*第二季：2015年9月5號開播，2015年11月28號最後一集，總共13集。
*第三季：2016年7月23號開播，2016年10月22號最後一集，總共14集。
*第四季：2017年10月28號開播。

## 相關節目
*誰語爭鋒之語眾不同：逢週三至週五，晚上11：50播出

## 連出去
* 谁语争锋第1季 粵語站
* 谁语争锋第2季 粵語站
* 

類:廣東南方電視台節目
類:遊戲節目